open-index/open-wikipedia-markdown huggingface dataset:
ବାଉରୀବନ୍ଧୁ କର

**ବାଉରୀବନ୍ଧୁ କର** (୧୨ ସେପ୍ଟେମ୍ବର ୧୯୫୧- ୧୮ ସେପ୍ଟେମ୍ବର ୨୦୨୦), ଜଣେ ଓଡ଼ିଆ ସାହିତ୍ୟିକ ଓ ସମାଲୋଚକ ଥିଲେ । ବୃତ୍ତିରେ ସେ ଜଣେ ଅଧ୍ୟାପକ ଥିଲେ । ସେ ବ୍ରହ୍ମପୁର ବିଶ୍ୱବିଦ୍ୟାଳୟର ପିଜି କାଉନସିଲର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ ।

ବାଉରୀବନ୍ଧୁ, ପିଲାଦିନୁ ଜଣେ ମେଧାବୀ ଛାତ୍ର ଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସେ ଓଡ଼ିଆରେ ସ୍ନାତକ ଓ ସ୍ନାତକୋତ୍ତର ଶିକ୍ଷାଗ୍ରହଣ କରିଥିଲେ । ଉଭୟ ପରୀକ୍ଷାରେ ସେ ଶ୍ରେଷ୍ଠସ୍ଥାନ ଅଧିକାର କରି ସ୍ୱର୍ଣ୍ଣପଦକ ଲାଭ କରିଥିଲେ । ୧୯୭୬ ମସିହାରୁ ସେ ଅଧ୍ୟାପକ ଭାବରେ କାର୍ଯ୍ୟାରମ୍ଭ କରିଥିଲେ । ଯାଜପୁରର ଏନ୍.ସି କ‌ଲେଜ୍, କଟକର  ଜେ.କେ.ବି.କେ କଲେଜ, ଭଦ୍ରକ କଲେଜ, କେନ୍ଦୁଝର କଲେଜ ଆଦିରେ ସେ ଅଧ୍ୟାପନା କରି ସେ ବ୍ରହ୍ମପୁର ବିଶ୍ୱବିଦ୍ୟାଳୟର ପିଜି କାଉନସିଲର  ଅଧ୍ୟକ୍ଷ ଭାବରେ ଅବସର ଗ୍ରହଣ କରିଥିଲେ । 

## ରଚନାବଳୀ 
* ଓଡ଼ିଆ ସାହିତ୍ୟର ଇତିହାସ
* ଓଡ଼ିଆ ପ୍ରବନ୍ଧ ସାହିତ୍ୟ
* ସ୍ୱାଧୀନତା ପରବର୍ତ୍ତୀ ଓଡ଼ିଆ ଉପନ୍ୟାସ
* ଓଡ଼ିଶାର ସଂସ୍କୃତି ଓ ଇତିହାସରେ ମାଦଳାପାଞ୍ଜି
* ଚିନ୍ତନ: ଅନୁଚିନ୍ତନ
* ପ୍ରାବନ୍ଧିକ ନୀଳକଣ୍ଠ ଦାସ
* ଜ୍ଞାନସାର ଜ୍ୟୋତି
* ସମାଲୋଚନା ଭାରତୀ
* ତିନୋଟି ସମାଲୋଚନା
* ସାହିତ୍ୟ ସାଧକ ଡ.ମାୟାଧର ମାନସିଂହ
* ନାନା ଆଲୋଚନା
* ସମାଲୋଚନା ସ୍ତବକ
* ଆଧୁନିକ ଓଡ଼ିଆ ସାହିତ୍ୟକୁ କାମପାଳ ମିଶ୍ରଙ୍କ ଦାନ
* ବିରୂପାକ୍ଷ ପ୍ରବନ୍ଧାବଳୀ
* ସାହିତ୍ୟ ସାଧକ କବି ଉପନ୍ଦ୍ରେ ଭଞ୍ଜ
* ମହାପାତ୍ର ନୀଳମଣି ସାହୁ
* କବି ରମାକାନ୍ତ ରଥ
* ଗଦ୍ୟଶିଳ୍ପୀ କିଶୋରୀ ଚରଣ
* ସୁରେନ୍ଦ୍ର ସମୀକ୍ଷା
* ଗଙ୍ଗାଧର ମେହେର
* ସମୟର ବାଲିବନ୍ତରେ ମୁଁ (ଆତ୍ମଜୀବନୀ)

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ପ୍ରାବନ୍ଧିକ
ଇଲିନା ସେନ

**ଇଲିନା ସେନ** ଜଣେ ଭାରତୀୟ ମାନବ ଅଧିକାର, ବାଣିଜ୍ୟ ସଂଘ ଏବଂ ନାରୀବାଦୀ କର୍ମୀ ଏବଂ ଭାରତରେ ମହିଳା ଆନ୍ଦୋଳନ ସହ ଜଡ଼ିତ ଜଣେ ଶିକ୍ଷକ ଏବଂ ଲେଖକ ଥିଲେ । ଅନେକ ବର୍ଷ ଧରି କର୍କଟ ରୋଗରେ ପୀଡ଼ିତ ହୋଇ  ସେ ୨୦୨୦ ମସିହାରେ ଅଗଷ୍ଟ ୯ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## କ୍ୟାରିଅର 
୨୦୦୪ ମସିହାରେ ଇଲିନା ୱାର୍ଧାସ୍ଥିତ ମହାତ୍ମା ଗାନ୍ଧୀ ଆନ୍ତର୍ଜାତୀୟ ହିନ୍ଦୀ ବିଶ୍ୱବିଦ୍ୟାଳୟରେ ଶିକ୍ଷାଦାନ ଆରମ୍ଭ କରିଥିଲେ । ସେ ସେଠାରେ ୨୦୦୭ ମସିହାରେ ପ୍ରାଧ୍ୟାପକ ଭାବେ ଯୋଗଦେଇଥିଲେ । ସେ ୱାର୍ଧାରେ ଥିବାବେଳେ ସେ ୨୦୧୧ ମସିହାରେ ଓ ପରେ ୨୦୧୪ ମସିହା ଫେବୃଆରୀରେ ଗୁଆହାଟୀରେ ଭାରତୀୟ ମହିଳା ଅଧ୍ୟୟନ ସଂଘ ("ଇଣ୍ଡିଆନ ଆସୋସିଏସନ ଅଫ ଉଇମେନ୍ସ ଷ୍ଟଡିଜ" ବା ଆଇ.ଏ.ଡବ୍ଲୁ.ଏସ. - IAWS) ସମ୍ମିଳନୀର ଆୟୋଜକ-ସମ୍ପାଦିକା ଥିଲେ । ଗୁଆହାଟୀସ୍ଥିତ ସମ୍ମୀଳନୀ ସମୟରେ ସେ ଆଇ.ଏ.ଡବ୍ଲୁ.ଏସ.ର ସଭାପତି ମଧ୍ୟ ଥିଲେ ।

୨୦୦୯ ମସିହାରେ ଇଲିନା ସେନ ଶିକ୍ଷାକ୍ଷେତ୍ରକୁ ପୁଣି ଫେରି ମହାରାଷ୍ଟ୍ରର ୱାର୍ଧାଠାରେ ମହାତ୍ମା ଗାନ୍ଧୀ ଅନ୍ତର୍ଜାତୀୟ ହିନ୍ଦୀ ବିଶ୍ୱବିଦ୍ୟାଳୟରେ ଶିକ୍ଷା ଦେଇଥିଲେ । ଏହା ପରେ ସେ ମୁମ୍ବାଇକୁ ଯାଇ ସେଠାରେ ଟାଟା ସାମାଜିକ ବିଜ୍ଞାନ ପ୍ରତିଷ୍ଠାନରେ ଆଡଭାନ୍ସଡ ସେଣ୍ଟର ଫର ଉଇମେନ୍ସ ଷ୍ଟଡିଜ ଅଧ୍ୟାପନା କରିଥିଲେ । ଜୁଲାଇ ୨୦୧୩ରୁ ଜୁଲାଇ ୨୦୧୫ ପର୍ଯ୍ୟନ୍ତ ସେ ନେହରୁ ସ୍ମାରକୀ ଲାଇବ୍ରେରୀରେ ଜଣେ ବରିଷ୍ଠ ଫେଲୋ ଥିଲେ । ପ୍ରଥମେ ସେ ବିଭିନ୍ନ କିସମର ଧାନ ବିହନ

ସେନ ଦମ୍ପତି ଅନେକ ବର୍ଷ ଗ୍ରାମୀଣ ମଧ୍ୟ ପ୍ରଦେଶରେ ମଧ୍ୟ କାମ କରୁଥିଲେ । ସେହି ସମୟରେ ମଧ୍ୟ ପ୍ରଦେଶର ଲୁହା ଓର ଖଣି ଅଞ୍ଚଳରେ ଛତିଶଗଡ଼ ମାଇନ୍ସ ଶ୍ରମିକ ସଂଗଠନ (ସି.ଏମ.ଏସ.ଏସ.) ବିନାୟକ ଶେଷରେ ୨୦୧୧ରେ ମୁକ୍ତ ହୋଇଥିଲେ । ଦୂର୍ଗମ ଅଞ୍ଚଳରେ ବିକଳ୍ପ ସ୍ୱାସ୍ଥ୍ୟସେବା ଯୋଗାଇବା ପାଇଁ ସେ ରୂପାନ୍ତର ନାମରେ ଏକ ଅଣ-ଲାଭକାରୀ ସଂସ୍ଥା ପ୍ରତିଷ୍ଠା କରିଥିଲେ ।

## ଆଧାର 
ଶ୍ରେଣୀ:ନାଗରିକ ଅଧିକାର ପାଇଁ ଆନ୍ଦୋଳନ
ଶ୍ରେଣୀ:ଭାରତୀୟ ମହିଳା କର୍ମୀ
ଅଶ୍ୱିନୀ ବ୍ରହ୍ମା

**ଅଶ୍ୱିନୀ ବ୍ରହ୍ମା** ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ ଏବଂ ମଞ୍ଚ ନାଟକରେ ଅଭିନୟ କରନ୍ତି । ସେ ପ୍ରଥମେ ବିଭିନ୍ନ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ୧୯୯୮ ମସିହାରେ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ । ୨୦୧୩ ମସିହାରେ ସେ ଗଡ଼ବଡ଼ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଉଭୟ କଥାଚିତ୍ର ଏବଂ ଧାରାବାହିକ ପାଇଁ ସେ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଛନ୍ତି ।

## ଅଭିନୟ ଜୀବନ 
ଅଶ୍ୱିନୀ ପ୍ରଥମେ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ । ସେ ପ୍ରଥମେ *ଶତାବ୍ଦୀର କଳାକାର*ରେ କାମ କରିବା ଆରମ୍ଭ କରିଥିଲେ । ସେ ଧୀର ମଲ୍ଲିକଙ୍କର ଏକ ନାଟକରେ ତାଙ୍କୁ ମିଳିଥିଲା ତାଙ୍କର ପ୍ରଥମ ମଞ୍ଚ ନାଟକ । ସେ ରବୀନ୍ଦ୍ର ମଣ୍ଡପରେ ଅନୁଷ୍ଠିତ କିଛି ନାଟକରେ ମଧ୍ୟ ଅଭିନୟ କରିଛନ୍ତି ।

୧୯୯୮ ମସିହାରେ ଅଶ୍ୱିନୀ ଦୂରଦର୍ଶନ ଧାରାବାହିକ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଧାରାବାହିକ ଥିଲା ମୁଁ ଭଲପାଏ, ଯାହାର ନିର୍ଦ୍ଦେଶନା ଦେଇଥିଲେ ହରିଶ ମହାନ୍ତି । ଏହାପରେ ସେ ପାଖାପାଖି ୨୦ଟିରୁ ଅଧିକ ଧାରାବାହିକରେ ଅଭିନୟ କରିଛନ୍ତି ।

୨୦୧୩ ମସିହାରେ ଅଶ୍ୱିନୀ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଗଡ଼ବଡ଼, ଯେଉଁଥିରେ ସେ ଦୁଇଟି ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏହାପରେ ସେ ସୁପରଷ୍ଟାରରେ ଖଳନାୟକ ଭୂମିକାରେ ଅଭିନୟ କରିଥିଲେ ।

### ଅଭିନୀତ କଥାଚିତ୍ର 
### ଅଭିନୀତ ଧାରାବାହିକ 
## ପୁରସ୍କାର 
* ୨୦୧୪: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ନବାଗତ (ଗଡ଼ବଡ଼)
* ୨୦୧୫: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ଧାରାବାହିକ ଅଭିନେତା (ମାନିନୀ)

## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ସୁନା ସଂସାର (୧୯୯୭ର କଥାଚିତ୍ର)

**ସୁନା ସଂସାର**, ୧୯୯୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେଶବ ରାଉତ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ସ୍ମିତା ମହାନ୍ତି । ଉତ୍ତମ ମହାନ୍ତି, ଅପରାଜିତା ମହାନ୍ତି, ଦେବୁ ବୋଷ, ରାଇମୋହ ପରିଡ଼ା, ସୁରେଶ ବଳ, ଅଶ୍ରୁମୋଚନ ମହାନ୍ତି, ମିହିର ଦାସ, ଲିଜା ଦାସ, ଉପେନ୍ଦ୍ର ନାୟକ, ହିମାଂଶୁ ପରିଜା, ହର ପଟ୍ଟନାୟକ, କେଶବ ରାଉତ, ଜୟୀରାମ ସାମଲ, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

୧୯୯୭ ମସିହାରେ ସୁନା ସଂସାର ଶୀର୍ଷକରେ ଏକ କଥାଚିତ୍ର ନିର୍ମାଣ କରିଥିଲେ ଶିଶିର ମିଶ୍ର, ଯେଉଁଥିରେ ହର ପଟ୍ଟନାୟକ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ ଏବଂ ଏହାର ମୁକ୍ତିଲାଭର ୨୦ ବର୍ଷ ପରେ ପୁଣିଥରେ ସମାନ ଶୀର୍ଷକରେ ହର ଏହି କଥାଚିତ୍ରଟି ନିର୍ମାଣ କରିଥିଲେ, ଯେଉଁଥିରେ ସେ ନିଜେ ଖଳନାୟକ ଭାବରେ ଅଭିନୟ କରିଥିଲେ ।
* ସ୍ମିତା ମହାନ୍ତି
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ଦେବୁ ବୋଷ
* ରାଇମୋହନ ପରିଡ଼ା
* ସୁରେଶ ବଳ
* ଅଶ୍ରୁମୋଚନ ମହାନ୍ତି
* ମିହିର ଦାସ
* ଲିଜା ଦାସ
* ଅନିଷା ଦାସ
* ଉପେନ୍ଦ୍ର ନାୟକ
* ହିମାଂଶୁ ପରିଜା
* ହର ପଟ୍ଟନାୟକ
* କେଶବ ରାଉତ
* ଜୟୀରାମ ସାମଲ
* ବ୍ରଜ ସିଂହ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଜୁ ସ୍ୱାଇଁ । ଗୀତିକାର ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶ୍ରୀକାନ୍ତ ଦାସ, ସୁବାସ ଦାସ, ତାସପ ଦାସ, ଦୀପକ, ଇରା ମହାନ୍ତି, ବିଷ୍ଣୁ ନାୟକ, ମହମ୍ମଦ ସାଜିଦ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ଭାନୁଗଙ୍ଗ ତ୍ରିଭୂବନ ଦେବ

**ଭାନୁଗଙ୍ଗ ତ୍ରିଭୂବନ ଦେବ** (୨୫ ଫେବୃଆରୀ ୧୯୧୪ - ୨୦ ସେପ୍ଟେମ୍ବର ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ସ୍ୱତନ୍ତ୍ର ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ୧୯୬୧, ୧୯୬୭, ୧୯୭୧, ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେଢ଼ାଖୋଲ ଓ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ, ୫ମ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଭାନୁଗଙ୍ଗ ତ୍ରିଭୂବନ ଦେବ ୧୯୧୪ ମସିହାର ଫେବୃଆରୀ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଦ୍ୟଶଙ୍କର ସୁବଳ ଦେବ ଓ ପତ୍ନୀଙ୍କ ନାମ ଜ୍ୟୋତି ମଞ୍ଜରୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ଡିପ୍ଲୋମା ।

## ରାଜନୈତିକ ଜୀବନ 
ଭାନୁଗଙ୍ଗ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ସେ ୨୧ ଜାନୁଆରୀ ୧୯୭୨ରୁ ୧୪ ଜୁନ ୧୯୭୨ଯାଏଁ ଓଡ଼ିଶା ସରକାରଙ୍କ ମନ୍ତ୍ରୀମଣ୍ଡଳରେ କାର୍ଯ୍ୟ କରୁଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଭାନୁଗଙ୍ଗ ତ୍ରିଭୂବନ ଦେବ ୧୯୮୨ ମସିହାର ସେପ୍ଟେମ୍ବର ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୧୪ ଜନ୍ମ
ଶ୍ରେଣୀ:୧୯୮୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଜୟଦେବ ଠାକୁର

**ଜୟଦେବ ଠାକୁର** (୧୦ ନଭେମ୍ବର ୧୮୯୧ - ୨୧ ଜାନୁଆରୀ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାମଣ୍ଡା ଓ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଜୟଦେବ ଠାକୁର ୧୮୯୧ ମସିହାର ନଭେମ୍ବର ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଘ୍ନେଶ୍ୱର ଠାକୁର ଓ ପତ୍ନୀଙ୍କ ନାମ ସୁବର୍ଣ୍ଣୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ ।

## ରାଜନୈତିକ ଜୀବନ 
ଜୟଦେବ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଜୟଦେବ ଠାକୁର ୧୯୭୩ ମସିହାର ଜାନୁଆରୀ ମାସ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୮୯୧ ଜନ୍ମ
ଶ୍ରେଣୀ:୧୯୭୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଜ୍ୟୋତିର୍ମୟୀ ଦାଶ

**ଜ୍ୟୋତିର୍ମୟୀ ଦାଶ** (ଜନ୍ମ: ୯ ଜୁଲାଇ ୧୯୭୬), ଓଡ଼ିଶାରେ ଜନ୍ମିତ ଜଣେ ଭାରତୀୟ ବୈଜ୍ଞାନିକ । ରସାୟନ ବିଜ୍ଞାନରେ ଅନୁସନ୍ଧାନ ପାଇଁ  ୨୦୨୦ ମସିହାରେ ତାଙ୍କୁ  ଭାରତର ସର୍ବୋଚ୍ଚ ବିଜ୍ଞାନ ପୁରସ୍କାର *ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର* ପ୍ରଦାନ କରାଯାଇଥିଲା । ଏହି ପୁରସ୍କାର ପାଇବାରେ ସେ ଥିଲେ ପ୍ରଥମ ଓଡ଼ିଆ ମହିଳା ।

## ବ୍ୟକ୍ତିଗତ ଜୀବନ 
ଜ୍ୟୋତିର୍ମୟୀ, ୧୯୭୬ ମସିହା ଜୁଲାଇ ମାସ ୯ତାରିଖ ଦିନ ଜଗତସିଂହପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବସନ୍ତ କୁମାର ଦାଶ ଓ ମାତାଙ୍କ ନାମ ପୁଷ୍ପା କୁମାରୀ ମିଶ୍ର । ସେ ଜଗତସିଂହପୁର ଜିଲ୍ଲାର ମାନପୁରସ୍ଥିତ *ଯୋଗେନ୍ଦ୍ର ନାଥ ୟୁପି ସ୍କୁଲ* ଓ *ତରିକୁନ୍ଦ ହାଇସ୍କୁଲରେ* ସ୍କୁଲ ଶିକ୍ଷାଲାଭ କରିଥିଲେ । ସ୍ୱାମୀ ବିବେକାନନ୍ଦ ମେମୋରିଆଲ ମହାବିଦ୍ୟାଳୟରୁ ସେ ସ୍ନାତକ ଓ ରେଭେନ୍ସା ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷାଲାଭ କରିଥିଲେ । 

## ବୃତ୍ତିଗତ ଜୀବନ 
୨୦୦୩ ମସିହାରେ ଜ୍ୟୋତିର୍ମୟୀ, ଆଇଆଇଟି କାନପୁରରୁ ସିନ୍ଥେଟିକ ଅର୍ଗାନିକ କେମେଷ୍ଟ୍ରୀରେ ପିଏଚଡ଼ି ହାସଲ କରିଥିଲେ । ୨୦୦୪-୦୬ରେ ସେ ଜର୍ମାନୀର ବର୍ଲିନସ୍ଥିତ *ଫ୍ରି ବିଶ୍ୱବିଦ୍ୟାଳୟ*ରୁ *ଆଲେକଜାଣ୍ଡର ଭନ ହମଭ୍ଲଟ ଫେଲୋସିପ*, ୨୦୦୬-୦୭ରେ ଫ୍ରାନ୍ସରୁ ପୋଷ୍ଟ ଡକ୍ଟରାଲ ଫେଲୋ, ୨୦୦୭-୦୯ରେ *କେମ୍ବ୍ରିଜ ବିଶ୍ୱବିଦ୍ୟାଳୟ*ରୁ *ମେରି କ୍ୟୁରୀ ଫେଲୋସିପ* ଓ ୨୦୧୦ରେ *ବ୍ରିଷ୍ଟଲ ବିଶ୍ୱବିଦ୍ୟାଳୟ*ରୁ ଫେଲୋସିପ ହାସଲ କରିଥିଲେ । ୨୦୦୯ରୁ ୨୦୧୨ ପର୍ଯ୍ୟନ୍ତ ସେ *ଆଇଜର କୋଲକାତା*ରେ ଅଧ୍ୟାପନା କରିଥିଲେ । ୨୦୧୨ରୁ ସେ କଲିକତାର ଆଇ.ଏ.ସି.ଏସ.(ଇଣ୍ଡିଆନ ଆସୋସିଏସନ ଫର ଦ କଲ୍ଟିଭେସନ ଅଫ ସାଇନ୍ସ)ରେ ଅଧ୍ୟାପନା କରୁଛନ୍ତି ।

ଜ୍ୟୋତିର୍ମୟୀଙ୍କ ମୁଖ୍ୟତଃ ସିନ୍ଥେଟିକ ଅର୍ଗାନିକ କେମିଷ୍ଟ୍ରୀ, ନ୍ୟୁକ୍ଲିକ ଏସିଡ଼, ସୁପ୍ରାମଲେକ୍ୟୁଲାର କେମିଷ୍ଟ୍ରୀରେ କାମ କରନ୍ତି । ସିନ୍ଥେଟିକ ମଲ୍ୟୁକୁଲ ଉପରେ ସେ ମୌଳିକ ଗବେଷଣା କରିଛନ୍ତି । ଏହି ଗବେଷଣା, ନ୍ୟୁକ୍ଲିକ ଏସିଡ଼କୁ ଭଲକରି ବୁଝିବା ଓ କର୍କଟ ଏବଂ ଆଣ୍ଟିଭାଇରାଲ ଚିକିତ୍ସା କ୍ଷେତ୍ରରେ ବିକଳ୍ପ ଚିକିତ୍ସା ସନ୍ଧାନରେ ସହାୟକ ହେବ ବୋଲି ଜ୍ୟୋତିର୍ମୟୀଙ୍କ ମତ ।

## ସମ୍ମାନ ଓ ପୁରସ୍କାର 
* ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର - ୨୦୨୦

## ଆଧାର 
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ବୈଜ୍ଞାନିକ
ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଅଶ୍ୱିନୀ କୁମାର ବେହେରା

**ଅଶ୍ୱିନୀ କୁମାର ବେହେରା** (୧ ଅପ୍ରେଲ ୧୯୪୬ - ୧୨ ଜୁନ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଶ୍ୱିନୀ କୁମାର ବେହେରା ୧୯୪୬ ମସିହାର ଅପ୍ରେଲ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଇନ୍ଦ୍ରମଣି ବେହେରା ଓ ପତ୍ନୀଙ୍କ ନାମ ଅହଲ୍ୟା ବେହେରା ।

## ରାଜନୈତିକ ଜୀବନ 
ଅଶ୍ୱିନୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଶିକ୍ଷକତାରୁ ଅବ୍ୟାହତି ନେଇ ରାଜନୀତିରେ ଯୋଗ ଦେଇଥିଲେ ।  ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଦେବଗଡ଼ ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ପାଳୁଅ

ପାଳୁଅ (ବୈଜ୍ଞାନିକ ନାମ ***Curcuma angustifolia*** ) ଏକ ଗୁଳ୍ମ ଜାତୀୟ ଉଦ୍ଭିଦ।ଏହା ଅଦା ପରିବାର ଅର୍ଥାତ ଜିଞ୍ଜିବରେସି ପରିବାରର ଗୁଳ୍ମ । ଏହି ପରିବାରରେ ଏହାର ଏକ ନିକଟ ସଦସ୍ୟ ହଳଦି।ଏହି ପ୍ରଜାତି ଭାରତୀୟ ଉପମହଦ୍ୱିପର ଏକ ସ୍ଥାନୀୟ ଉଦ୍ଭିଦ। ଏହାର ଇଂରାଜୀ ନାମ **East Indian arrowroot** (ଈଶ୍ଟ ଈନ୍ଡିଆନ୍ ଆରାରୁଟ୍) । 

## ବର୍ଣ୍ଣନା
ଏହା ଅଦା ପରିବାର ଅର୍ଥାତ ଜିଞ୍ଜିବରେସି ପରିବାରର ଏକ ସପୁଷ୍ପକ ଗୁଳ୍ମ। ଏକ ଭୁନିମ୍ନସ୍ଥ କନ୍ଦ ( rhizome) ବା ଏକ ରୂପାନ୍ତରିତ କାଣ୍ଡରୁ ଏହି ଉଦ୍ଭିଦ ଜନ୍ମିଥାଏ । ଅତିବେଶୀରେ  ପର୍ଯ୍ୟନ୍ତ ଉଚ୍ଚତାରେ ବଢୁଥିବା ଏହି ଗଛର କାଣ୍ଡ ଖୁବ ଛୋଟ ଓ ସେଥିରୁ ଗୋଛାଏ ସିଧା ପତ୍ର ବାହାରିଥାଏ । ପତ୍ର ଫୁଟେରୁ ଅଧିକ ଦୈର୍ଘ୍ୟ ଓ ୪-୫ ଇଞ୍ଚ ପ୍ରସ୍ଥ ବିଶିଷ୍ଟ । ଏହାର ପତ୍ରର ଗନ୍ଧ ଏବଂ ସ୍ୱାଦ ହଳଦୀ ପତ୍ର ପରି | ଏହା ଏକ ବାରମାସୀ ଉଦ୍ଭିଦ। ଧଳା ଓ ଆଂଶିକ ହଳଦିଆ ରଙ୍ଗର ଫୁଲଗୁଡ଼ିକ ଏକ କଣ୍ଟାଳିଆ ସ୍ତବକରୁ ବାହାରିଥାଆନ୍ତି । ଫୁଲଗୁଡିକ ମଧ୍ୟମ ଆକାରର ଓ ଓ ଏହାର ଫଳ ହୋଇନଥାଏ । କନ୍ଦରୁ ହିଁ ବଂଶବିସ୍ତାର ହୋଇଥାଏ । ପାଳୁଅ ଗଛରେ ସାଧାରଣତ ଜୁଲାଇରୁ ଅଗଷ୍ଟ ମାସ ପର୍ଯ୍ୟନ୍ତ  (ବର୍ଷା ଋତୁ ଆରମ୍ଭରେ) ଫୁଲ ଫୁଟିଥାଏ । ପତ୍ରଗୁଡିକ ସମ୍ପୂର୍ଣ୍ଣରୂପେ ବିକଶିତ ହେବାର ସୁଯୋଗ ପାଇବା ପୂର୍ବରୁ, ଏବଂ ପତ୍ରଗୁଡିକ ସମ୍ପୂର୍ଣ୍ଣ ବିକଶିତ ହେବା ପରେ ମଧ୍ୟ ଫୁଲ ଫୁଟିଥାଏ |

## ବଣ୍ଟନ
ପାଳୁଅ ଗଛ ପ୍ରାୟ ଜଙ୍ଗଲରେ ଦେଖିବାକୁ ମିଳେ. ଏହା ଭାରତର ଅନେକ ରାଜ୍ୟ ଯଥା ଆନ୍ଧ୍ରପ୍ରଦେଶ, ହିମାଚଳପ୍ରଦେଶ , ଓଡ଼ିଶା , ମଧ୍ୟପ୍ରଦେଶ ,ମହାରାଷ୍ଟ୍ର , ଛତିଶଗଡ଼ , ତାମିଲନାଡୁ ଓ କେରଳରେ ଦେଖ ଯାଏ । ଏହା ମ୍ୟାମାର, ଲାଓସ, ନେପାଳ, ଓ ପାକିସ୍ତାନ୍ ମଧ୍ୟ ଦେଖା ଯାଏ.

## ବ୍ୟବହାର
ପ୍ରାଚ୍ୟ ସମାଜରେ ଏହା ସାଧାରଣତଃ ଖାଦ୍ୟ ଏବଂ ଚିକିତ୍ସାରେ ବ୍ୟବହୃତ ହୁଏ |

### Food uses
ପାଳୁଆର କନ୍ଦ ଏକ ଶ୍ୱେତସାରଯୁକ୍ତ ଖାଦ୍ୟଭାବେ ବ୍ୟବହୃତ ହୁଏ | ପାଳୁଅରୁ ତିଆରି ଖିରି ଶିଶୁମାନଙ୍କ ପାଇଁ ଏକ ପୁଷ୍ଟିକର ଖାଦ୍ୟ ଭାବରେ ବ୍ୟବହୃତ ହୁଏ | 

ଏହା ଏକ ପ୍ରାଥମିକ ଉପାଦାନ ଭାବରେ ପାଳୁଅ ଲଡୁ,  କେକ୍, ଆରାରୁଟ୍ ବିସ୍କୁଟ୍ , ଓ ପୁଡିଙ୍ଗ୍ ବ୍ୟବହୃତ ହୁଏ |

## ଆଧାର
ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ମସଲା
ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ
ପ୍ରଦୀପ୍ତ ଗଙ୍ଗଦେବ

**ପ୍ରଦୀପ୍ତ ଗଙ୍ଗଦେବ** (୧୧ ଜୁନ ୧୯୩୭ - ୨୦ ଅକ୍ଟୋବର ୧୯୯୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୯୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରଦୀପ୍ତ ଗଙ୍ଗଦେବ ୧୯୩୭ ମସିହାର ଜୁନ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭାନୁଗଙ୍ଗ ତ୍ରିଭୂବନ ଦେବ ଓ ପତ୍ନୀଙ୍କ ନାମ ବିମଳା କୁମାରୀ ଦେବୀ । ତାଙ୍କ ବାପା ଜଣେ ବିଧାୟକ ଭାବରେ ଓଡ଼ିଶା ବଦିହାନ ସଭାରେ କାର୍ଯ୍ୟ କରିଥିଲେ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ।

## ରାଜନୈତିକ ଜୀବନ 
ପ୍ରଦୀପ୍ତ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।

## ମୃତ୍ୟୁ 
ପ୍ରଦୀପ୍ତ ୨୦ ଅକ୍ଟୋବର ୧୯୯୭ରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା । ସେ ୧୧ଶ ଓଡ଼ିଶା ବିଧାନ ସଭାର ବିଧାୟକ ଥିବାବେଳେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଦେବଗଡ଼ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ସଞ୍ଜିବ କୁମାର ପ୍ରଧାନ

**ସଞ୍ଜିବ କୁମାର ପ୍ରଧାନ** (ଜନ୍ମ: ୧୩ ଜୁନ ୧୯୬୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସଞ୍ଜିବ କୁମାର ପ୍ରଧାନ ୧୯୬୮ ମସିହାର ଜୁନ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରଫୁଲ୍ଲ କୁମାର ପ୍ରଧାନ

## ରାଜନୈତିକ ଜୀବନ 
ସଞ୍ଜିବ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ଏହି ବିସ୍ଥାପିତମାନଙ୍କର ଓକିଲ ଥିଲେ ସଞ୍ଜିବଙ୍କର ବାପା ପ୍ରଫୁଲ୍ଲ ପ୍ରଧାନ ଏବଂ ତାଙ୍କର ମୃତ୍ୟୁ ପରେ ସଞ୍ଜିବ ଏହି ମାମଲାର ପରିଚାଳନା କରୁଥିଲେ ଏବଂ ଅଭିଯୋଗକାରୀଙ୍କ ପରିବାର ତରଫରୁ ପ୍ରଦାନ କରାଯାଇଥିବା ପାୱାର ଅଫ୍ ଆଟର୍ଣ୍ଣିର ଅପବ୍ୟବହାର କରି ସେ ଟଙ୍କା ଆତ୍ମସାତ୍ କରିଲେ ବୋଲି ଅଭିଯୋଗ ହୋଇଥିଲା ।

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଦେବଗଡ଼ ଜିଲ୍ଲାର ଲୋକ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଯବକ୍ଷାରଜାନ ବିବନ୍ଧନ

**ଯବକ୍ଷାରଜାନ ବିବନ୍ଧନ** ପ୍ରକ୍ରିୟାରେ ବାୟୁମଣ୍ଡଳସ୍ଥ ଯବକ୍ଷାରଜାନ, ଆମୋନିଆ ତଥା ଅନ୍ଯାନ୍ଯ ଯୌଗିକରେ ପରିଣତ କରାଯାଇ ମାଟିରେ ମିଶାଯାଏ । ବାୟୁମଣ୍ଡଳସ୍ଥ ଯବକ୍ଷାରଜାନ ସାଧାରଣତଃ ଦ୍ୱି-ଯବକ୍ଷାରଜାନ, ଏକ ପ୍ରାୟଃ-ନିଷ୍କ୍ରିୟ ଅଣୁ ଏବଂ କେତେକ ଅଣୁଜୀବ ଛଡ଼ା ଅଧିକାଂଶ ଜୀବଙ୍କର ଚୟାପଚୟରେ ବ୍ଯବହାର ହେଉନଥିବା ଅଦରକାରୀ ପଦାର୍ଥ । ଜୈବ-ଯବକ୍ଷାରଜାନ ବିବନ୍ଧନରେ ରାଇଜୋବୀୟ ଭଳି କେତେକ ଅଣୁଜୀବ ଯବକ୍ଷାରଜାନକୁ ଆମୋନିଆରେ ପରିଣତ କରିଥାନ୍ତି ଫଳରେ ଏହା ଅନ୍ୟ ଜୀବମାନଙ୍କ ମେଟାବୋଲିଜିମରେ ବ୍ୟବହୃତ ହୋଇଥାଏ ।

ବିବନ୍ଧିତ ଯବକ୍ଷାରଜାନ ଜୀବନ ପାଇଁ ଅତି ଆବଶ୍ୟକ କାରଣ ଜୀବନ ପାଇଁ ଆବଶ୍ୟକୀୟ ନ୍ଯଷ୍ଟିଅମ୍ଳ, ଆମିନୋ-ଅମ୍ଳ ଆଦି ବିଭିନ୍ନ ଜୈବାଣୁ ଜୈବ-ସଂଶ୍ଳେଷଣରେ ଅଜୈବିକ ଯବକ୍ଷାରୀୟ ଯୌଗିକ ଆବଶ୍ୟକ । କୃଷି ଓ ସାର ପ୍ରସ୍ତୁତରେ ଯବକ୍ଷାରଜାନ-ଚକ୍ର ଏକ ଅଂଶ ହୋଇଥିବା ହେତୁ ଏହା ଅତି ଆବଶ୍ୟକ । ଏହା ମଧ୍ଯ ପରୋକ୍ଷରେ ସମସ୍ତ ଯବକ୍ଷାରଜାନ ଆଧାରିତ ବିସ୍ଫୋରକ, ଔଷଧ ତଥା ରଙ୍ଗ ତିଆରି ପାଇଁ ବ୍ୟବହୃତ ରାସାୟନିକ ଯୌଗିକ ପାଇଁ ଆବଶ୍ୟକ । ଯବକ୍ଷାରଜାନ ବିବନ୍ଧନ ଆଜୋଟୋବ୍ଯାକ୍ଟର୍, ଆର୍କିଆ ଭଳି ମାଟିରେ ପ୍ରାକୃତିକ ଭାବେ ଥିବା ଦ୍ୱିଆଜୋଭୋଜୀମାନଙ୍କଦ୍ୱାରା ହୋଇଥାଏ । କେତେକ ଯବକ୍ଷାରଜାନ ବିବନ୍ଧନ ବ୍ୟାକ୍ଟେରିଆର ଉଦ୍ଭିଦମାନଙ୍କ ସହ (ବିଶେଷ କରି ଡାଲିଜାତୀୟ ଉଦ୍ଭିଦମାନଙ୍କ ସହ) ସହଜୀବୀତା ସମ୍ବନ୍ଧ ସ୍ଥାପିତ ହୋଇଥାଏ । କିଛି ଉଇ ଓ କବକ ମଧ୍ଯରେ ମଧ୍ଯ ବିବନ୍ଧନ ହୋଇଥାଏ ।  ବିବନ୍ଧନ ପ୍ରାକୃତିକ ଭାବେ ବାୟୁମଣ୍ଡଳରେ ବିଜୁଳିଦ୍ୱାରା NOx ତିଆରି ହୋଇଥାଏ ।

ସମସ୍ତ ଜୈବିକ-ଯବକ୍ଷାରଜାନ-ବିବନ୍ଧନ ନାଇଟ୍ରୋଜେନେଜ ଦ୍ୱାରା ସମ୍ଭବ । ଏହି ଏନଜାଇମରେ  ସାଧାରଣତଃ ଲୌହ ସହ ମୋଲିବଡେନମ ଅବା ଭାନାଡିଅମକୁ ରହିଥାଏ ।

## ବିବନ୍ଧନ
### ଅଜୈବ-ବିବନ୍ଧନ
ବିଜୁଳିଦ୍ୱାରା ବାୟୁମଣ୍ଡଳସ୍ଥ ଯବକ୍ଷାରଜାନ ଓ ଅମ୍ଳଜାନ, ଯବକ୍ଷାରଜାନ ଅକ୍ସାଇଡରେ  ପରିଣତ ହୁଏ । ଯବକ୍ଷାରଜାନ ଅକ୍ସାଇଡ୍ ଜଳ ସହ ପ୍ରତିକ୍ରିୟା କରି ନାଇଟ୍ରୋସାମ୍ଳ ବା ନାଇଟ୍ରିକାମ୍ଳ ତିଆରି କରିପାରେ, ଯାହା ମାଟିରେ ମିଶି ନାଇଟ୍ରେଟରେ ପରିଣତ ହୁଏ। ନାଇଟ୍ରେଟ ପରେ ଗଛର କାମରେ ଲାଗେ। ବାୟୁମଣ୍ଡଳସ୍ଥ ଯବକ୍ଷାରଜାନ ଅଣୁ (NO3-), ଏହାର ପରମାଣୁ ମଧ୍ଯରେ ଥିବା ତ୍ରିବନ୍ଧ ଯୋଗୁଁ ପ୍ରାୟଃ ନିଷ୍କ୍ରିୟ ଅଟେ। ଏହି ତ୍ରିବନ୍ଧକୁ ଭାଙ୍ଗିବା ପାଇଁ ବିଜୁଳିରୁ ଆବଶ୍ୟକ ଶକ୍ତି ମିଳିଥାଏ, ଯାହା ଯବକ୍ଷାରଜାନ ପରମାଣୁକୁ  ଅମ୍ଳଜାନ ଅଣୁ ସହ ପ୍ରତିକ୍ରିୟା କରି ଯବକ୍ଷାରଜାନ ଅକ୍ସାଇଡ୍ ତିଆରିବା ପାଇଁ ସୁଯୋଗ ଦିଏ । ଏହା ଜଳ ସହ ପ୍ରତିକ୍ରିୟା କରି ନାଇଟ୍ରିକାମ୍ଳ (HNO3) ବା ଏହାର ଆୟନ୍ ନାଇଟ୍ରେଟ ଗଠନ କରେ। ଉଦ୍ଭିଦମାନେ ଏହି ନାଇଟ୍ରେଟକୁ ଗ୍ରହଣ କରିପାରନ୍ତି ।

### ଜୈବ-ବିବନ୍ଧନ
ଜର୍ମାନ କୃଷିବିଜ୍ଞାନୀ ହର୍ମାନ୍ ହେଲ୍ରିଗଲ୍ଲ ଓଲନ୍ଦାଜ ଅଣୁଜୀବବିଜ୍ଞାନୀ ମାର୍ଟିନସ୍ ବେଇଜରିଙ୍କ୍ ଜୈବ-ବିବନ୍ଧନ ଆବିଷ୍କାର କରିଥିଲେ । ବାୟୁମଣ୍ଡଳସ୍ଥ ଯବକ୍ଷାରଜାନ ନାଇଟ୍ରୋଜେନେଜ ଉତ୍ତେଜକଦ୍ୱାରା ଆମୋନିଆରେ ପରିଣତ ହେଲେ ବିବନ୍ଧନ ହୋଇଥାଏ । ଜୈବ-ଯବକ୍ଷାରଜାନ-ବିବନ୍ଧନର ସମୀକରଣ-

N2 + 16ATP + 8e- + 8H+ -> 2NH3 +H2 + 16ADP + 16\text{P}_i

ଏହିପ୍ରକ୍ରିୟା ସାଙ୍ଗକୁ ୧୬ଟି ଏଟିପିଅଣୁର ଜଳୀୟ ବିଘଟନ ହୋଇଥାଏ ଏବଂ ସମ ପରିମାଣର H2 ଅଣୁ ତିଆରି ହୁଏ । N2ରୁ ଆମୋନିଆ ହେବାର ପ୍ରତିକ୍ରିୟା ଏକ ଧାତବପୁଞ୍ଜରେ ହୋଇଥାଏ । ଏହି ପ୍ରତିକ୍ରିୟାରେ ପ୍ରଥମେ କେତେକ ପ୍ରୋଟନଦାନ ହୋଇଥାଏ, ଯାହାଦ୍ୱାରା ଫେମୋକୋର ସକ୍ରିୟ ପାର୍ଶ୍ୱ N2ର ବିଜାରଣ କରାଇ ଉଦଜାନ ସଂଯୋଗ କରିଥାଏ । ମୁକ୍ତ ଦ୍ୱିଆଜୋଭୋଜୀମାନଙ୍କରେ ନାଇଟ୍ରୋଜେନେଜ-ସୃଷ୍ଟ-ଆମୋନିଆ ଗ୍ଲୁଟାମିନ ସିନ୍ଥେଟେଜ ପଥଦ୍ୱାରା ଏକତ୍ର ହୋଇ ଗ୍ଲୁଟାମେଟରେ ପରିଣତ ହୁଏ । ତାଙ୍କ ପାଖରେ ନିଫଜିନ୍ ରହିଥାଏ ଯାହା ଯବକ୍ଷାରଜାନ ବିବନ୍ଧନ ପାଇଁ ଅତି ଆବଶ୍ୟକ ।

ନାଇଟ୍ରୋଜୋନଜଗୁଡ଼ିକ ଅମ୍ଳଜାନଦ୍ୱାରା ଶୀଘ୍ର ଜାରିତ ହୋଇଯାଏ । ତେଣୁ ଅନେକ ବୀଜାଣୁ ଅମ୍ଳଜାନ ଉପସ୍ଥିତିରେ ନାଇଟ୍ରୋଜେନେଜ ଏଞ୍ଜାଇମ ତିଆରିବା ବନ୍ଦ କରିଦିଅନ୍ତି। ଅନେକ ଯବକ୍ଷାରଜାନ ବିବନ୍ଧକ ବୀଜାଣୁ ଅବାୟବ ପରିବେଶରେ ରହିଥାନ୍ତି କିମ୍ବା ଅମ୍ଳଜାନର ଶୀଘ୍ର ଶ୍ୱସନ କରି ଏହାର ସ୍ତର କମାଇ ଦିଅନ୍ତି ।

## ଆଧାର
ଶ୍ରେଣୀ:ନିଟ୍ରୋଜେନ୍ ଚକ୍ର
ଶ୍ରେଣୀ:ମେଟାବଲିଜିମ
ଶ୍ରେଣୀ:ଉଦ୍ଭିଦ ଶରୀରବିଜ୍ଞାନ
ଶ୍ରେଣୀ:ମୃତ୍ତିକା ଜୀବବିଜ୍ଞାନ
ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର

**ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର** ଭାରତରେ ବିଜ୍ଞାନ ଗବେଷଣା କ୍ଷେତ୍ରରେ ପ୍ରଦାନ କରାଯାଉଥିବା ଏକ ପୁରସ୍କାର । ଜୀବ ବିଜ୍ଞାନ, ପଦାର୍ଥ ବିଜ୍ଞାନ, ରସାୟନ ବିଜ୍ଞାନ, ପରିବେଶ ବିଜ୍ଞାନ ଓ ଇଞ୍ଜିନିୟରିଂ କ୍ଷେତ୍ରରେ ଉଲ୍ଲେଖନୀୟ ଗବେଷଣା ପାଇଁ ବୈଜ୍ଞାନିକ ଓ ଔଦ୍ୟୋଗିକ ଅନୁସନ୍ଧାନ ପରିଷଦ (ସିଏସଆଇଆର) ତରଫରୁ ପ୍ରତିବର୍ଷ ଏହି ପୁରସ୍କାର ପ୍ରଦାନ କରାଯାଏ । ଏହା ଭାରତରେ ପ୍ରଦାନ କରାଯାଉଥିବା ସର୍ବଶ୍ରେଷ୍ଟ ବିଜ୍ଞାନ ପୁରସ୍କାର । ବୈଜ୍ଞାନିକ ଓ ଔଦ୍ୟୋଗିକ ଅନୁସନ୍ଧାନ ପରିଷଦର ପ୍ରତିଷ୍ଠାତା ଶାନ୍ତି ସ୍ୱରୂପ ଭଟ୍ଟନାଗରଙ୍କ ନାମରେ ଏହି ପୁରସ୍କାର ନାମିତ । ୧୯୫୮ ମସିହାରୁ ଏହି ପୁରସ୍କାର ପ୍ରଦାନ କରାଯାଉଛି ।

୪୫ ବର୍ଷ ବୟସ ପର୍ଯ୍ୟନ୍ତ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା କ୍ଷେତ୍ରରେ ଗବେଷଣାରେ ନିୟୋଜିତ ଭାରତ ଯେକୌଣସି ନାଗରିକ ଏହି ପୁରସ୍କାର ପାଇବାକୁ ଯୋଗ୍ୟ ଅଟନ୍ତି । ପୁରସ୍କାର ବର୍ଷର ପୂର୍ବ ପାଞ୍ଚ ବର୍ଷ ମଧ୍ୟରେ ଭାରତରେ କରାଯାଇଥିବା ଗବେଷଣା କାର୍ଯ୍ୟ ଆଧାରରେ ଏହି ପୁରସ୍କାର ପ୍ରଦାନ କରାଯାଇଥାଏ । ଏହି ପୁରସ୍କାରରେ ଏକ ଉଦ୍ଧୃତି ଫଳକ ଏବଂ ନଗଦ ₹୫ ଲକ୍ଷ ପ୍ରଦାନ କରାଯାଏ । ଏହାବ୍ୟତୀତ, ପ୍ରାପ୍ତକର୍ତ୍ତାମାନେ ୬୫ ବର୍ଷ ବୟସ ପର୍ଯ୍ୟନ୍ତ ମାସକୁ ₹୧୫,୦୦୦ ପାଇଥାନ୍ତି ।

## ନାମାଙ୍କନ ଏବଂ ଚୟନ 
ପ୍ରାର୍ଥୀଙ୍କ ନାମ ସିଏସଆଇଆରର ପରିଚାଳନା ସଂସ୍ଥାର ସଦସ୍ୟ, ବିଭିନ୍ନ ବିଶ୍ୱବିଦ୍ୟାଳୟ କିମ୍ବା ଜାତୀୟ ଗୁରୁତ୍ୱପୂର୍ଣ୍ଣ ଅନୁଷ୍ଠାନର କୁଳପତି ବା ପୂର୍ବତନ ପୁରସ୍କାର ପ୍ରାପ୍ତ ବ୍ୟକ୍ତିଙ୍କଦ୍ୱାରା ପ୍ରସ୍ତାବିତ କରାଯାଏ । ପ୍ରତିବର୍ଷ ଗଠିତ ଉପଦେଷ୍ଟା ମଣ୍ଡଳିଦ୍ୱାରା ଚୟନ କରାଯାଇଥାଏ । ସଂପୃକ୍ତ ଉପଦେଷ୍ଟା ମଣ୍ଡଳି, ଜଣେ ପୂର୍ବତନ ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ସମେତ ଅତି କମରେ ଛଅ ଜଣ ବିଷୟ ବିଶେଷଜ୍ଞଙ୍କୁ ନେଇ ଗଠିତ ହୋଇଥାଏ । ଚୟନ ପାଇଁ ଅତିକମରେ ୨/୩ଜଣ ସଦସ୍ୟଙ୍କ ଅନୁମୋଦନ ଆବଶ୍ୟକ ହୋଇଥାଏ । ସମାନ କ୍ଷେତ୍ରରେ ସମାନ ଯୋଗ୍ୟତା ଥାଇ ଯଦି ଦୁଇଜଣଙ୍କ ନାମ ସୁପାରିଶ କରାଯାଏ, ତେବେ ଉଭୟଙ୍କୁ ପୁରସ୍କୃତ କରାଯାଏ । ୨୦୦୭ ମସିହା ପର୍ଯ୍ୟନ୍ତ ପୁରସ୍କାର ଟଙ୍କା ₹୨ ଲକ୍ଷ ଥିଲା ଏବଂ ୨୦୦୮ରେ ଏହାକୁ ₹୫ ଲକ୍ଷକୁ ବୃଦ୍ଧି କରାଯାଇଥିଲା ।

## ବିଷୟ ଉପସ୍ଥାପନା 
ପୁରସ୍କାର ପ୍ରାପ୍ତକର୍ତ୍ତାଙ୍କ ନାମ ପାରମ୍ପାରିକ ଭାବରେ ପ୍ରତ୍ୟେକ ସେପ୍ଟେମ୍ବର ମାସ ୨୬ ତାରିଖରେ ସିଏସଆଇଆରର ପ୍ରତିଷ୍ଠା ଦିବସରେ ମହାନିର୍ଦ୍ଦେଶକଙ୍କଦ୍ୱାରା ଘୋଷଣା କରାଯାଇଥାଏ । ଏହି ପୁରସ୍କାର ଭାରତର ପ୍ରଧାନମନ୍ତ୍ରୀ ପ୍ରଦାନ କରନ୍ତି । ପୁରସ୍କାର ପ୍ରାପ୍ତ ବ୍ୟକ୍ତି ନିଜ ଗବେଷଣା ବିଷୟରେ ଏକ ବକ୍ତୃତା ପ୍ରଦାନ କରିଥାନ୍ତି ।

## ପୁରସ୍କାରପ୍ରାପ୍ତ ଓଡ଼ିଆ ବୈଜ୍ଞାନିକ 
* ଜ୍ୟୋତିର୍ମୟୀ ଦାଶ - ୨୦୨୦
* ମଧୁସୂଦନ କାନୁନଗୋ - ୧୯୭୧
* ନବ କିଶୋର ରାୟ - ୧୯୮୩
* ବସନ୍ତ କୁମାର ସାହୁ - ୧୯୮୧
* କୁମାରେନ୍ଦ୍ର ମଲ୍ଲିକ - ୧୯୮୬
* ଉମା ଚରଣ ମହାନ୍ତି - ୧୯୯୩
* ଜ୍ୟୋତିରଞ୍ଜନ ଶ୍ରୀଚନ୍ଦନ ରାୟ - ୨୦୧୫
* ଗଦାଧର ମିଶ୍ର - ୨୦୦୧
* ସୁବ୍ରତ କୁମାର ପଣ୍ଡା - ୧୯୯୫
* ବେଦାଙ୍ଗଦାସ ମହାନ୍ତି - ୨୦୧୫

## ଆଧାର 
## ବାହାର ଆଧାର 
* 
* ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ସମ୍ପୂର୍ଣ୍ଣ ତାଲିକା 
* ସିଏସଆଇଆର

ଶ୍ରେଣୀ:ପୁରସ୍କାର ଓ ସମ୍ମାନ
ସୁବାଷ ଚନ୍ଦ୍ର ପାଣିଗ୍ରାହୀ

**ସୁବାଷ ଚନ୍ଦ୍ର ପାଣିଗ୍ରାହୀ** (ଜନ୍ମ: ୧୩ ଅଗଷ୍ଟ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୧୯୯୮ର ଉପ-ନିର୍ବାଚନ ଏବଂ ୨୦୦୦ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁବାଷ ଚନ୍ଦ୍ର ପାଣିଗ୍ରାହୀ ୧୯୫୬ ମସିହାର ଅଗଷ୍ଟ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଯୋଗେଶ ଚନ୍ଦ୍ର ପାଣିଗ୍ରାହୀ ଓ ପତ୍ନୀଙ୍କ ନାମ ପ୍ରଣିତା ପାଣିଗ୍ରାହୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ।

## ରାଜନୈତିକ ଜୀବନ 
ସୁବାଷ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଦେବଗଡ଼ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଏସ. ପି. ବାଲସୁବ୍ରମଣ୍ୟମ

**ଶ୍ରୀପାଠୀ ପାଣ୍ଡିତରାଧ୍ୟୁଲ ବାଲସୁବ୍ରମଣ୍ୟମ** (୪ ଜୁନ ୧୯୪୬ - ୨୫ ସେପ୍ଟେମ୍ବର ୨୦୨୦) ଜଣେ ଜଣାଶୁଣା ଭାରତୀୟ ସଂଗୀତଜ୍ଞ, କଣ୍ଠଶିଳ୍ପୀ, ସଙ୍ଗୀତ ନିର୍ଦ୍ଦେଶକ, ଅଭିନେତା, ଡବିଂ କଳାକାର ଏବଂ ଚଳଚ୍ଚିତ୍ର ନିର୍ମାତା ଯିଏକି ତେଲୁଗୁ, ତାମିଲରେ ମୁଖ୍ୟତ କାମ କରୁଥିଲେ ।

ସେ କନ୍ନଡ, ହିନ୍ଦୀ ଏବଂ ମାଲାୟାଲମ୍ ଚଳଚ୍ଚିତ୍ର ସମେତ ୧୬ଟି ଭାରତୀୟ ଭାଷାରେ ୪୦ହଜାରରୁ ଅଧିକ ଗୀତ ଗାଇଥିଲେ। କନ୍ନଡ, ତେଲୁଗୁ, ତାମିଲ ଏବଂ ହିନ୍ଦୀ ଭଳି ଚାରୋଟି ଭିନ୍ନ ଭାଷାରେ କାର୍ଯ୍ୟ କରି ଜାତୀୟ ଚଳଚ୍ଚିତ୍ର ପୁରସ୍କାରରେ ସେ ୬ଟି ପୁରସ୍କାର ପାଇଛନ୍ତି  । ତେଲୁଗୁ କଥାଚିତ୍ର ଜଗତରେ କରିଥିବା କାର୍ଯ୍ୟ ପାଇଁ ୨୫ଥର ଆନ୍ଧ୍ରପ୍ରଦେଶ ରାଜ୍ୟ ନନ୍ଦୀ ପୁରସ୍କାର ପାଇଥିଲେ । ଏହା ସହିତ ସେ କର୍ଣ୍ଣାଟକ ଏବଂ ତାମିଲନାଡୁରରେ ମଧ୍ୟ ବିଭିନ୍ନ ପୁରସ୍କାର ପାଇଥିଲେ । ଏଥିସହିତ ସେ ହିନ୍ଦୀ କଥାଚିତ୍ର ଜଗତରେ କାମ କରି ଫିଲ୍ମଫେୟାର ପୁରସ୍କାର ଏବଂ ୬ଟି ଦକ୍ଷିଣ ଭାରତୀୟ ଫିଲ୍ମ‌ଫେୟାର୍ ପୁରସ୍କାର ପାଇଥିଲେ ।

କେତେକ ସୂତ୍ର ଅନୁଯାୟୀ, ୪୦ ହଜାରରୁ ଅଧିକ ଗୀତ ଗାଇଥିବା ଜଣେ ଗାୟକଙ୍କଦ୍ୱାରା ସର୍ବାଧିକ ସଂଖ୍ୟକ ଗୀତ ରେକର୍ଡିଂ ପାଇଁ ସେ ଗିନିଜ ୱାଲର୍ଡ୍ ରେକର୍ଡ କରିଥିବା ଜଣାପଡିଛି। ୨୦୧୨ ମସିହାରେ, ଭାରତୀୟ କଥାଚିତ୍ର ଜଗତରେ ତାଙ୍କର ଅବଦାନ ପାଇଁ ରାଜ୍ୟ ଏନ୍.ଟି.ଆର୍.ଜାତୀୟ ପୁରସ୍କାର ଗ୍ରହଣ କରିଥିଲେ । ୨୦୧୬ ମସିହାରେ, ସେ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ଭାବରେ ଏକ ରୌପ୍ୟ ମୟୂର ପଦକରେ ସମ୍ମାନିତ ହୋଇଥିଲେ ।

ସେ ଭାରତ ସରକାରଙ୍କଦ୍ୱାରା ପଦ୍ମଶ୍ରୀ (୨୦୦୧) ଏବଂ ପଦ୍ମ ଭୂଷଣ (୨୦୧୧)  ଉପାଧିରେ ଭୂଷିତ ହୋଇଥିଲେ । ୨୫ ସେପ୍ଟେମ୍ବର ୨୦୨୦ରେ, ସେ କରୋନାଭୂତାଣୁରେ ପୀଡ଼ୀତ ହୋଇ ମୃତ୍ୟୁବରଣ କରିଥିଲେ ।

## ଆଧାର 
## ବାହାର ଆଧାର 
* 
* 
* 

ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ବୃନ୍ଦାବନ ମାଝି

**ବୃନ୍ଦାବନ ମାଝି** (ଜନ୍ମ: ୧୧ ମଇ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୪  ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଇକେରା ଓ କୁଚିଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବୃନ୍ଦାବନ ମାଝି ୧୯୫୮ ମସିହାର ମଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦେହୁରୀ ମାଝି ଓ ପତ୍ନୀଙ୍କ ନାମ ଜେମାଦେଇ ମାଝୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ।

## ରାଜନୈତିକ ଜୀବନ 
ବୃନ୍ଦାବନ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ବିଜେପିରୁ ଇସ୍ତଫା ଦେଇ କିଛି ବର୍ଷ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ୨୦୧୯ରେ ବିଜେଡିରୁ ଇସ୍ତଫା ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ପୁରୀ ସେବା ସମିତି

**ପୁରୀ ସେବା ସମିତି**, ଗୋପବନ୍ଧୁ ଦାସଙ୍କଦ୍ୱାରା ସ୍ଥାପନା କରାଯାଇଥିବା ସେ ସେବା ସଂସ୍ଥା । ୧୯୨୧ ମସିହାରେ ହଇଜା ରୋଗରେ ପୀଡ଼ିତ ଲୋକମାନଙ୍କର ସେବା କରିବା ପାଇଁ ସେ ଏହି ସଂସ୍ଥାର ସ୍ଥାପନ କରିଥିଲେ । ୧୯୧୨ ମସିହାରେ ଗୋପବନ୍ଧୁ ଏହି ସେବା ସଂସ୍ଥାର ସ୍ଥାପନା କରିଥିଲେ, ଯାହାର ପ୍ରାରମ୍ଭିକ ନାମ ଥିଲା ପୁରୀ ହିତକାରିଣୀ ସମିତି । ୧୯୨୫ ମସିହାରେ ଏହି ସଂସ୍ଥାଟିର ନାମ ପରିବର୍ତ୍ତନ କରି ପୁରୀ ସେବା ସଂସ୍ଥା ରଖାଯାଇଥିଲା । ୧୯୩୦ମସିହାରୁ ୧୯୩୫ ମସିହାଯାଏଁ ସମିତିର କାର୍ଯ୍ୟର ପରିସର ଅବିଭକ୍ତ ପୁରୀ ଜିଲ୍ଲା ମଧ୍ୟରେ ସିମାବଦ୍ଧ ଥିଲା ।

## ଆଧାର 
ଶ୍ରେଣୀ:ପୁରୀ ଜିଲ୍ଲା
ଜ୍ୟୋତିମଞ୍ଜରୀ ଦେବୀ

**ଜ୍ୟୋତିମଞ୍ଜରୀ ଦେବୀ** (୧ ଜାନୁଆରୀ ୧୯୨୦ - ୩୦ ଜାନୁଆରୀ ୧୯୮୬) ଜଣେ ଓଡ଼ିଆ ରାଜନୀତିଜ୍ଞା ଥିଲେ । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଜ୍ୟୋତିମଞ୍ଜରୀ ଦେବୀ ୧୯୨୦ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରଜ ମୋହନ ଦେବ ଓ ପତିଙ୍କ ନାମ ଭାନୁଗଙ୍ଗ ତ୍ରିଭୂବନ ଦେବ ।

## ରାଜନୈତିକ ଜୀବନ 
ଜ୍ୟୋତିମଞ୍ଜରୀ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଜ୍ୟୋତିମଞ୍ଜରୀ ଦେବୀ ୧୯୮୬ ମସିହାର ଜାନୁଆରୀ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୬ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୧୯୮୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ରାମଦାସ ଗାନ୍ଧୀ

**ରାମଦାସ ମୋହନଦାସ ଗାନ୍ଧୀ** (୨ ଜାନୁଆରୀ ୧୮୯୭ - ୧୪ ଅପ୍ରେଲ ୧୯୬୯) ମୋହନଦାସ କରମଚାନ୍ଦ ଗାନ୍ଧୀଙ୍କ ତୃତୀୟ ପୁତ୍ର ଥିଲେ । ସେ ଦକ୍ଷିଣ ଆଫ୍ରିକାରେ ଜନ୍ମଗ୍ରହଣ କରିଥିଲେ । ସେ ତାଙ୍କ ପିତାମାତା ଏବଂ ତାଙ୍କର ସମସ୍ତ ଭାଇଙ୍କଠାରୁ ଅଲଗା ରହୁଥିଲେ । ସେ ଏବଂ ତାଙ୍କ ପତ୍ନୀ ନିର୍ମଳାଙ୍କର ତିନୋଟି ସନ୍ତାନ ଥିଲେ; ସୁମିତ୍ରା ଗାନ୍ଧୀ, କାନୁ ଗାନ୍ଧୀ ଏବଂ ଉଷା ଗାନ୍ଧୀ । ସେ ତାଙ୍କ ପିତାଙ୍କ ଭାରତୀୟ ସ୍ୱାଧୀନତା ଆନ୍ଦୋଳନରେ ସକ୍ରିୟ ଥିଲେ ।

ତାଙ୍କର ଆଧ୍ୟାତ୍ମିକତାରେ କୌଣସି ରୁଚି ନଥିଲା, ତଥାପି ସେ ୧୯୩୦ ମସିହାର ସାଧାରଣ ନାଗରିକ ଆନ୍ଦୋଳନରେ ଯୋଗ ଦେଇଥିଲେ । କାରାବରଣ ବେଳେ ତାଙ୍କର ସ୍ୱାସ୍ଥ୍ୱାବସ୍ଥାରେ ଗଭୀର ପ୍ରଭାବ ପକାଇଥିଲା । ଦକ୍ଷିଣ ଆଫ୍ରିକାରେ ବଡ଼ ହୋଇଥିବା ରାମଦାସ ତାଙ୍କ ପିତା ମହାତ୍ମା ଗାନ୍ଧୀଙ୍କଦ୍ୱାରା ଆପଣାଯାଇଥିବା ଦାରିଦ୍ରତାକୁ କଦାପି ଗ୍ରହଣ କରିପାରିନଥିଲେ ।

ତାଙ୍କ ପିତାଙ୍କ ଅନ୍ତିମ ସଂସ୍କାରରେ ରାମଦାସ ଗାନ୍ଧୀ ହିଁ ମହାତ୍ମାଙ୍କ ଇଚ୍ଛା ଅନୁଯାୟୀ ଶବଦାହ ସମୟରେ ପ୍ରଥମେ ଅଗ୍ନି ସଂଯୋଗ କରିଥିଲେ । ଅନ୍ତିମ ସଂସ୍କାରରେ ତାଙ୍କ ସାନଭାଇ ଦେବଦାସ ଗାନ୍ଧୀ ଯୋଗ ଦେଇଥିଲେ ।

ତାଙ୍କ ପିତାଙ୍କର ଶତବାର୍ଷିକୀ ବର୍ଷରେ ସେ ୭୨ ବର୍ଷ ବୟସରେ ମୃତ୍ୟବରଣ କରିଥିଲେ । ତାଙ୍କ ମୃତ୍ୟୁବେଳକୁ ପତ୍ନୀ ନିର୍ମଳା ଏବଂ ତିନି ସନ୍ତାନ ବଞ୍ଚିଥିଲେ, ସେମାନଙ୍କ ମଧ୍ୟରୁ ଏବେ କେହି ଜୀବିତ ନାହାନ୍ତି । ତାଙ୍କ ପୁଅ କାନୁ ଗାନ୍ଧୀ ନସାର ଜଣ ବୈଜ୍ଞାନିକ ଭାବରେ କାର୍ଯ୍ୟ କରୁଥିଲେ ।

## ଆଧାର 
## ବାହାର ଆଧାର 
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
ରାମଚନ୍ଦ୍ର ଗାନ୍ଧୀ

**ରାମଚନ୍ଦ୍ର ଗାନ୍ଧୀ** (୯ ଜୁନ ୧୯୩୭ - ୧୩ ଜୁନ ୨୦୦୭) ଜଣେ ଭାରତୀୟ ଦାର୍ଶନିକ ଥିଲେ । ସେ ଦେବଦାସ ଗାନ୍ଧୀଙ୍କ (ମହାତ୍ମା ଗାନ୍ଧୀଙ୍କ ସାନପୁଅ) ଏବଂ ଲକ୍ଷ୍ମୀ (ରାଜଜୀଙ୍କ ଝିଅ) ଏବଂ  ଭାଇ ଗୋପାଳକୃଷ୍ଣ ଗାନ୍ଧୀ ଏବଂ ତାରା ଗାନ୍ଧୀ ଭଟ୍ଟାଚାର୍ଯ୍ୟଙ୍କ ପୁତ୍ର ଥିଲେ ।

ରାମଚନ୍ଦ୍ର ଗାନ୍ଧୀ ଅକ୍ସ୍‌ଫୋର୍ଡ଼ ବିଶ୍ୱବିଦ୍ୟାଳୟରୁ ତାଙ୍କର ପି.ଏଚ୍.ଡି. କରିଥିଲେ, ଯେଉଁଠାରେ ସେ ପିଟର ଷ୍ଟ୍ରସନ୍‌ଙ୍କର ଛାତ୍ର ଥିଲେ । ସେ ହାଇଦ୍ରାବାଦ ବିଶ୍ୱବିଦ୍ୟାଳୟରେ ଦର୍ଶନ ବିଭାଗର ପ୍ରତିଷ୍ଠାତା ଥିଲେ । ସେ ବିଶ୍ୱ-ଭାରତୀ ବିଶ୍ୱବିଦ୍ୟାଳୟ, ପଞ୍ଜାବ ବିଶ୍ୱବିଦ୍ୟାଳୟ, ସେନ୍‌ପ୍ରନ୍ସିସ୍କୋର କାଲିଫର୍ଣ୍ଣିଆ ଇନିଷ୍ଟିଚ୍ୟୁଟ୍ ଅଫ୍ ଇଣ୍ଟିଗ୍ରାଲ୍ ଷ୍ଟଡିଜ୍, କାଲିଫର୍ଣ୍ଣିଆ ବିଶ୍ୱବିଦ୍ୟାଳୟ, ବାଙ୍ଗାଲୋର ବିଶ୍ୱବିଦ୍ୟାଳୟ ଆଦିରେ ଶିକ୍ଷାଦାନ କରିଥିଲେ । ୧୩ ଜୁନ ୨୦୦୭ରେ ସେ ଭାରତୀୟ ଆନ୍ତର୍ଜାତୀୟ କେନ୍ଦ୍ରରେ ମୃତ୍ୟୁବରଣ କରିଥିଲେ ।

## ଗ୍ରନ୍ଥସମୂହ 
**ଦ ଆବିଲିଟି ଅଫ୍ ରିଲିଜିଅସ୍ ଆଇଡିଆଜ୍* (୧୯୭୬)
**ସୀତାସ୍ କିଚେନ୍, ଏ ଟେଷ୍ଟିମୋନି ଅଫ୍ ଫେଥ୍ ଆଣ୍ଡ୍ ଇନ୍‌କ୍ୱାରୀ* (୧୯୯୨)
**ସ୍ୱରାଜ: ଏ ଜର୍ଣ୍ଣି ଉଇଥ୍ ତାଏବ ମେହେଟ୍ଟାସ୍ ଶାନ୍ତିନିକେତନ୍ ତ୍ରିପାଚି* (୨୦୦୩)
**ମୁନିୟାସ୍ ଲାଇଟ୍* (୨୦୦୫)

## ଆଧାର 
## ବାହାର ଆଧାର 
ଶ୍ରେଣୀ:୨୦୦୭ ମୃତ୍ୟୁ
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
ଗ୍ରାମ୍-ବିରୋଧୀ ବ୍ୟାକ୍ଟେରିଆ

*ର ଆବିକ୍ଷଣିକ ଚିତ୍ର (ଗୋଲାପୀ-ନାଲି 
ବାଡ଼ି)]]

**ଗ୍ରାମ୍-ବିରୋଧୀ** ବ୍ଯାକ୍ଟେରୀଆମାନେ, ବ୍ଯାକ୍ଟେରୀଆ ବର୍ଗୀକରଣ ପଦ୍ଧତି, ଗ୍ରାମ୍-ରଞ୍ଜନରେ ବ୍ଯବହୃତ କ୍ରିଷ୍ଟାଲ୍-ବାଇଗଣୀ ରଙ୍ଗରେ ରଙ୍ଗିଯାଆନ୍ତି ନାହିଁ।  ତାଙ୍କର ବିଶିଷ୍ଟ ଗୁଣଟି ଏକ କୋଷାବରଣ ଅଟେ ଯାହା ଏକ ପତଳା ପେପ୍ଟିଡୋଗ୍ଲାଇକାନ୍ କୋଷଭିତ୍ତି ଏବଂ ଏହାକୁ ଦୁଇ ପାର୍ଶ୍ୱରୁ ଢାକିଥିବା ଅନ୍ତରର କୋଷଜୀବୀୟ ଝିଲ୍ଲୀ ଓ ବାହାରର ବ୍ଯାକ୍ଟେରୀୟ ବାହ୍ଯଝିଲ୍ଲୀଦ୍ୱାରା ଗଠିତ।

ଗ୍ରାମ୍-ବିରୋଧୀ ବୀଜାଣୁ ପୃଥିବୀର ପ୍ରାୟ ସମସ୍ତ ସ୍ଥାନରେ ଦେଖାଯାନ୍ତି। ଗ୍ରାମ୍-ବିରୋଧୀ ବୀଜାଣୁର ଉଦାହରଣ- ଆଦର୍ଶ ଜୀବ *ଇସ୍ଚେରିଚିଆ କୋଲାଇ*, ରୋଗକାରୀ ଅଣୁଜୀବ *ସ୍ଯୁଡୋମୋନାସ୍ ଏରୁଗିନୋସା*, *କ୍ଲାମାଇଡିଆ ଟ୍ରାକୋମାଟିସ୍* ଏବଂ *ୟିର୍ସିନିଆ ପେସ୍ଟିସ୍'' ଇତ୍ୟାଦି।

## ନିରୁକ୍ତି
ଗ୍ରାମ୍-ବିରୋଧୀ ବୀଜାଣୁ, ଗ୍ରାମ୍-ଙ୍କ ବୀଜାଣୁ ବର୍ଗୀକରଣ ପଦ୍ଧତିରେ ବ୍ଯବହୃତ ରଙ୍ଗକୁ ବିରୋଧ କରୁଥିବାରୁ ବା ସେହି ରଙ୍ଗରେ ରଙ୍ଗି ଯାଉନଥିବାରୁ ଏପରି ନାମ ଦିଆଗଲା। 

## ଆଧାର
ବ୍ଯାକ୍ଟେରୀୟ ବାହ୍ଯଝିଲ୍ଲୀ

**ବ୍ଯାକ୍ଟେରୀୟ ବାହ୍ଯଝିଲ୍ଲୀ** ଗ୍ରାମ-ବିରୋଧୀ ବ୍ଯାକ୍ଟେରୀଆମାନଙ୍କରେ ଦେଖାଯାଏ। ଏହାର ଗଠନ ସାଧାରଣ କୋଷଝିଲ୍ଲୀଠାରୁ ଭିନ୍ନ। ବାହ୍ଯଝିଲ୍ଲୀର ବାହ୍ଯ ଭାଗରେ ଲିପୋବହୁଶର୍କରାରେ ନିର୍ମିତ କଣ୍ଟାକୃତି ପ୍ରତ୍ଯଙ୍ଗ ରହିଥାଏ ଯାହା ଅନ୍ତର୍ବିଷ ପରି କାମ କରେ।
 ଜଳଭୀତିଅଣୁ

ଏହି ସ୍ତରରେ ପୋରିନ୍ ମିଳିଥାଏ। 

## ଡାକ୍ତରୀ ମହତ୍ତ୍ବ
ଯଦି , ଲିପୋବହୁଶର୍କରାର ଏକ ଅଂଶ ମେଦ କ ଶରୀରର ସଞ୍ଚାଳନ ତନ୍ତ୍ରରେ ପ୍ରବେଶ କରେ, ତେବେ ଏହା ଟୋଲ ପରି ପ୍ରାପକ TLR 4 ସହ ପ୍ରତିକ୍ରିୟା କରି ଏକ ବିଷ ପ୍ରକ୍ରିୟା ଆରମ୍ଭ କରିଦିଏ। ମେଦ କ ରୋଗଜନକ କିନ୍ତୁ ପ୍ରତିରୋଧ-ଜନକ ନୁହେଁ। ଅପର ପକ୍ଷରେ ବହୁଶର୍କରା ପ୍ରତିରୋଧ-ଜନକ କିନ୍ତୁ ରୋଗଜନକ ନୁହେଁ। ଫଳ ସ୍ୱରୂପ ଏହା ପ୍ରତିରୋଧତନ୍ତ୍ରଠାରୁ ଶକ୍ତିଶାଳୀ ପ୍ରତିରୋଧ ପ୍ରକାଶ କରାଏ। ପୀଡ଼ିତ ବ୍ଯକ୍ତିର ତାପମାତ୍ରା ଓ ଶ୍ୱାସକ୍ରିୟାରେ ବୃଦ୍ଧି ଘଟେ ଏବଂ ରକ୍ତଚାପ କମିଯାଏ। ଏହା ମଧ୍ୟ ଅନ୍ତର୍ବିଷୀୟ ସ୍ତବ୍ଧତାରେ ପରିଣତ ହୋଇ ରୋଗୀକୁ ମୃତ୍ୟୁ ମୁଖେ ଠେଲିଦିଏ।

## ଜୈବ-ସଂଶ୍ଳେଷଣ
ବାହ୍ୟଝିଲ୍ଲୀର ଜୈବ-ସଂଶ୍ଳେଷଣ ପାଇଁ ପ୍ରେତ୍ୟକ ଅଂଶଗୁଡିକୁ, ସେଗୁଡିକର ନିର୍ମାଣ ସ୍ଥାନରୁ ଅନ୍ତର୍ଝିଲ୍ଲୀର ଜଳଭୀତିକ ଓ ଜଳପ୍ରୀତିକ ଦ୍ୱାର ଦେଇ ବାହାରକୁ ଅଣାଯାଏ। ଏହି ପ୍ରକ୍ରିୟାର କାର୍ଯ୍ୟଶୈଳୀ ଓ ଶକ୍ତି ଉତ୍ସ ଏ ପର୍ଯ୍ୟନ୍ତ ଜଣାପଡ଼ିନାହିଁ। କୋଷଜୀବକ ଆଡକୁ ଥିବା ଅନ୍ତର୍ଝିଲ୍ଲୀର ପୃଷ୍ଠଭାଗରେ କ-ମେଦର କେନ୍ଦ୍ରର ଅଧାଭାଗ ଏବଂ ଓ-ପ୍ରତିଜୀବକ ପୁନରାବୃତ୍ତି ଏକକର ସଂଶ୍ଳେଷଣ ହୁଏ। ପରେ ସେ  ଦୁହିଁଙ୍କୁ ଦୁଇଟି ଭିନ୍ନ ବାଟ ଦେଇ ବାହାରକୁ ନିଆଯାଏ। ସେ ଦୁଇଟି ବାଟ ବା ନିର୍ଯ୍ୟାତ-ପ୍ରଣାଳୀ ହେଲା- ଓ-ପ୍ରତିଜୀବକ ନିର୍ଯ୍ୟାତକ Wzx ଏବଂ ଏଟିପି ବନ୍ଧନ କ୍ଯାସେଟ୍ ନିର୍ଯ୍ୟାତକ (ABC ନିର୍ଯ୍ୟାତକ) Msba।

## ଆଧାର
କାନୁ ଗାନ୍ଧୀ (ବୈଜ୍ଞାନିକ)

**କାନୁ ଗାନ୍ଧୀ** (୧୯୨୮ - ୭ ନଭେମ୍ବର ୨୦୧୬) ଜଣେ ଭାରତୀୟ ବୈଜ୍ଞାନିକ ଥିଲେ । ସେ ରାମଦାସ ଗାନ୍ଧୀଙ୍କ ପୁତ୍ର, ତେଣୁ ମହାତ୍ମା ଗାନ୍ଧୀଙ୍କ ନାତି ।

ସେ ମାସାଚୁସେଟ୍ସ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରେ ପଢ଼ୁଥିଲେ ଏବଂ ୧୯୬୩ ମସିହାରେ ସେ ଏହି ଅନୁଷ୍ଠାନରୁ ସଭିଲ୍ ଇଞ୍ଜିନିୟରିଂରେ ସ୍ନାତକୋତ୍ତର ହାସଲ କରିଥିଲେ । ପରବର୍ତ୍ତୀ ସମୟରେ ସେ ନାସା ଓ ଯୁକ୍ତରାଷ୍ଟ୍ର ଆମେରିକାର ପ୍ରତିରକ୍ଷା ବିଭାଗର ବିମାନ ଡିଜାଇନ୍ ପାଇଁ କାର୍ଯ୍ୟ କରିଥିଲେ । ତାଙ୍କ ପତ୍ନୀ ଶିବଲାକ୍ସମି ବୋଷ୍ଟନ୍ ବାୟୋମେଟିକାଲ୍ ରିସର୍ଚ୍ଚ ଇନଷ୍ଟିଚ୍ୟୁଟ୍ର ଜଣେ ପ୍ରଫେସର ଏବଂ ଗବେଷିକା ଥିଲେ । ସେମାନଙ୍କର କୌଣସି ସନ୍ତାନସନ୍ତତି ନଥିଲେ । ୨୦୧୪ ମସିହାରେରେ ସେମାନେ ଭାରତକୁ ଫେରିଥିଲେ । ସୁରଟର ଏକ ଘରୋଇ ଡାକ୍ତରଖାନାରେ ତାଙ୍କର ମୃତ୍ୟୁ ଘଟିଥିଲା ।  

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
ଦେବଦାସ ଗାନ୍ଧୀ

**ଦେବଦାସ ମୋହନଦାସ ଗାନ୍ଧୀ** (୨୨ ମଇ ୧୯୦୦ - ୩ ଅଗଷ୍ଟ ୧୯୫୭) ମୋହନଦାସ କରମଚାନ୍ଦ ଗାନ୍ଧୀଙ୍କ ଚତୁର୍ଥ ତଥା ସାନପୁଅ ଥିଲେ । ସେ ଦକ୍ଷିଣ ଆଫ୍ରିକାରେ ଜନ୍ମଗ୍ରହଣ କରିଥିଲେ ଏବଂ ଯୁବକ ଅବସ୍ଥାରେ ପିତାମାତାଙ୍କ ସହ ଭାରତ ଫେରିଥିଲେ । ସେ ତାଙ୍କ ପିତାଙ୍କ ସହ ସ୍ୱାଧୀନତା ଆନ୍ଦୋଳନରେ ସକ୍ରିୟ ରହି ଅନେକଥର କାରାବରଣ କରିଥିଲେ । ସେ ବିଶିଷ୍ଟ ସାମ୍ବାଦିକ ଭାବରେ ହିନ୍ଦୁସ୍ତାନ ଟାଇମ୍ସର ସମ୍ପାଦକ ଭାବରେ କାର୍ଯ୍ୟ କରି ଥିଲେ । ୧୯୧୮ ମସିହାରେ ତାମିଲନାଡ଼ୁଠାରେ ମୋହନ ଦାସ ଗାନ୍ଧୀଙ୍କଦ୍ୱାରା ସ୍ଥାପିତ ଦକ୍ଷିଣ ଭାରତ ହିନ୍ଦୀ ପ୍ରଚାର ସଭାର ସେ ପ୍ରଥମ ପ୍ରଚାରକ ଥିଲେ । ଦକ୍ଷିଣ ଭାରତରେ ହିନ୍ଦୀ ଭାଷାର ପ୍ରଚାର ପ୍ରସାର ଏହି ସଭାର ମୁଖ୍ୟ ଉଦ୍ଦେଶ୍ୟ ଥିଲା । 

## ପରିବାର 
ଦେବଦାସ ଭାରତୀୟ ସ୍ୱାଧୀନତା ଆନ୍ଦୋଳନରେ ତାଙ୍କ ବାପାଙ୍କ ସହଯୋଗୀ ଚକ୍ରବର୍ତ୍ତୀ ରାଜଗୋପାଳାଚାରୀଙ୍କ କନ୍ୟା ଲକ୍ଷ୍ମୀଙ୍କ ପ୍ରେମରେ ପଡ଼ିଥିଲେ । ସେହି ସମୟରେ ଲକ୍ଷ୍ମୀଙ୍କର ବୟସ ୧୫ ବର୍ଷ ହୋଇଥିଲା ଏବଂ ଦେବଦାସଙ୍କୁ ୨୮ ବର୍ଷ ହୋଇଥିଲା, ତେଣୁ ତାଙ୍କ ମହାତ୍ମା ଗାନ୍ଧୀ ଏବଂ ରାଜଗୋପାଳଚାରୀ ପରସ୍ପରଙ୍କୁ ନ ଦେଖି ପାଞ୍ଚ ବର୍ଷ ଅପେକ୍ଷା କରିବାକୁ କହିଥିଲେ । ପାଞ୍ଚ ବର୍ଷ ପରେ ୧୯୩୩ ମସିହାରେ ସେମାନଙ୍କର ପିତାଙ୍କର ଅନୁମତି କ୍ରମେ ବିବାହ ହୋଇଥିଲା ।

ଦେବଦାସ ଏବଂ ଲକ୍ଷ୍ମୀଙ୍କର ଚାରିଟି ସନ୍ତାନ ଥିଲେ, ରାଜମୋହନ ଗାନ୍ଧୀ, ଗୋପାଳକୃଷ୍ଣ ଗାନ୍ଧୀ, ରାମଚନ୍ଦ୍ର ଗାନ୍ଧୀ  ଏବଂ ତାରା ଗାନ୍ଧୀ ଭଟ୍ଟାଚାର୍ଯ୍ୟ (ଜନ୍ମ: ୨୪ ଅପ୍ରେଲ ୧୯୩୪, ନୂଆଦିଲ୍ଲୀ)।

## ଆଧାର 
## ବାହାର ଆଧାର 
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୫୭ ମୃତ୍ୟୁ
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ମଗନଲାଲ ଗାନ୍ଧୀ

**ମଗନଲାଲ କୁଶଳଚାନ୍ଦ ଗାନ୍ଧୀ** (୧୮୮୩&ndash;୧୯୨୮), ମୋହଦାସ କରମଚାନ୍ଦ ଗାନ୍ଧୀଙ୍କର ଜଣେ ଅନୁଗାମୀ ଥିଲେ । ସେ ତାଙ୍କର ବଡ଼ପାପାଙ୍କ ନାତି ଥିଲେ, ଯିଏକି ୨୩ ଅପ୍ରେଲ ୧୯୨୮ରେ ପାଟଣାଠାରେ ଟାଏଫଏଡ‌ରେ ମୃତ୍ୟବରଣ କରିଥିଲେ ।

ମଗନଲାଲ ଗାନ୍ଧୀ ମୋହନଦାସ ଗାନ୍ଧୀଙ୍କ ଅନେକ କାର୍ଯ୍ୟରେ ଜଡ଼ିତ ଥିଲେ । ମହାତ୍ମା ଗାନ୍ଧୀଙ୍କର ଅଂହିସା ଆନ୍ଦୋଳନର ନାମ ସତ୍ୟାଗ୍ରହ ରଖିବାକୁ ମଗନଲାଲ ହିଁ କହିଥିଲେ । ମହାତ୍ମା ଗାନ୍ଧୀଙ୍କ ଅନୁସାରେ, ମଗନଲାଲ ସାବରମତୀ ଆଶ୍ରମର ହୃଦୟ ଓ ଆତ୍ମା ଥିଲେ । ଗାନ୍ଧୀଜୀଙ୍କ ଅନୁରୋଧ କ୍ରମେ କୁଳଶଚାନ୍ଦ ତାଙ୍କର ଦୁଇ ପୁତ୍ର ମଗନଲାଲ ଓ ଛଗନଲାଲଙ୍କୁ ଦକ୍ଷିଣ ଆଫ୍ରିକା ପଠାଇଥିଲେ । ୧୯୦୩ ମସିହାରେ ସେଠାରେ ସେ ମହାତ୍ମା ଗାନ୍ଧୀଙ୍କ ସହିତ କାର୍ଯ୍ୟ କରିଥିଲେ । ସେ ତାଙ୍କର କାକା ମହାତ୍ମା ଗାନ୍ଧୀଙ୍କ ପଥକୁ ଅନୁସରଣ କରି ଆତ୍ମ-ଦରିଦ୍ରତା ଗ୍ରହଣ କରିବା ସହ ଫୋନିକ୍ସ ସେଟେଲ୍‌ମେଣ୍ଟରେ ଯୋଗଦେଇଥିଲେ ।

## ଆଧାର 
ଶ୍ରେଣୀ:୧୮୮୩ ଜନ୍ମ
ଶ୍ରେଣୀ:୧୯୨୮ ମୃତ୍ୟୁ
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
ଦାଣ୍ଡି ବେଳାଭୂମି

ସ୍ମାରକୀ]]

**ଦାଣ୍ଡି ବେଳାଭୂମି** ହେଉଛି ଗୁଜରାଟର ଦାଣ୍ଡି ଗ୍ରାମରେ ଅବସ୍ଥିତ ଏକ ପ୍ରମୁଖ ବେଳାଭୂମି । ଆରବ ସାଗରର ସବୁଠାରୁ ସ୍ୱଚ୍ଛ ବେଳାଭୂମି ମଧ୍ୟରୁ ଦାଣ୍ଡି ବେଳାଭୂମି ଅନ୍ୟତମ । ମହାତ୍ମା ଗାନ୍ଧୀ ସାବରମତୀ ଆଶ୍ରମ (ଅହମ୍ମଦାବାଦ)ରୁ ଦାଣ୍ଡି ପର୍ଯ୍ୟନ୍ତ ଲବଣ ସତ୍ୟାଗ୍ରହର ନେତୃତ୍ୱ ନେଇଥିବାରୁ ଦାଣ୍ଡି ବେଳାଭୂମି ଐତିହାସିକ ଭାବରେ ପ୍ରତିଷ୍ଠିତ । ଏହି ସମୁଦ୍ର କୂଳରେ ମହାତ୍ମା ଗାନ୍ଧୀ ଲବଣ ସତ୍ୟାଗ୍ରହ ପରେ ବ୍ରିଟିଶମାନଙ୍କର ଲବଣ ଟିକସ ନିୟମ ଭାଙ୍ଗ କରିଥିଲେ ।

## ଗାନ୍ଧୀଙ୍କ ସ୍ମାରକୀ 
ଭାରତର ଇତିହାସରେ ଦାଣ୍ଡି ବେଳାଭୂମିର ମହତ୍ତ୍ୱକୁ ସୂଚାଇବା ଉର୍ଦ୍ଦେଶ୍ୟରେ ମହାତ୍ମା ଗାନ୍ଧୀଙ୍କ ଦୁଇଟି ସ୍ମାରକୀ ଦାଣ୍ଡି ବେଳାଭୂମିରେ ସ୍ଥାପନ କରାଯାଇଅଛି । ଗୋଟିଏ ସ୍ମାରକୀ ଗାନ୍ଧୀଙ୍କ ଲବଣ ନିୟମ ଭାଙ୍ଗିବା ସଫଳତାକୁ ସ୍ମରଣ କରୁଥିବା ଇଣ୍ଡିଆ ଗେଟ ପରି ଅନ୍ୟ ଏକ ସ୍ମାରକୀ ହେଉଛି ଲୁଣିଆ କାଦୁଅ ଧରିଥିବା ଗାନ୍ଧୀଙ୍କ ପ୍ରତିମୂର୍ତ୍ତି ।

## ଆଧାର 
ଶ୍ରେଣୀ:ମହାତ୍ମା ଗାନ୍ଧୀ
ଶ୍ରେଣୀ:ଗୁଜରାଟର ବେଳାଭୂମି
ଶ୍ରେଣୀ:ମହାତ୍ମା ଗାନ୍ଧୀ ଗଣ-ସମ୍ପାଦନା ୨୦୨୦
କୋଷ

(ବାମ) ଏବଂ ପ୍ରାକ୍-ନ୍ଯଷ୍ଟୀୟକ (ଡାହାଣ)]]
 କୋଷ: ନୀଳିକୃତ ନ୍ଯଷ୍ଟି, ନାଲିକୃତ ମାଇଟୋକଣ୍ଡ୍ରିଆ ଏବଂ ସବୁଜକୃତ ଫ-ଆକ୍ଟିନ, ଏକ ମାଇକ୍ରୋଫିଲାମେଣ୍ଟ ।]]
**କୋଷ** ସମସ୍ତ ଜୀବଶରୀରର ଗାଠନିକ ଓ କାର୍ଯ୍ୟଭିତ୍ତିକ ଏକକ । କୋଷ ହିଁ ଜୀବନର କ୍ଷୁଦ୍ରତମ ଏକକ । କୋଷର ପଠନକୁ କୋଷ-ଜୀବବିଜ୍ଞାନ, କୋଷୀୟ ଜୀବବିଜ୍ଞାନ ବା କୋଷଶାସ୍ତ୍ର କୁହାଯାଏ ।

କୋଷ, କୋଷଜୀବକ, ଏହାର କୋଷାଙ୍ଗ ଏବଂ ଏହାକୁ ଆବରଣ କରିଥିବା କୋଷଝିଲ୍ଲୀକୁ ନେଇ ଗଠିତ । କୋଷାଙ୍ଗଗୁଡ଼ିକ କୋଷଜୀବକରେ ଭାସମାନ ଅବସ୍ଥାରେ ରହିଥାଏ । ଏହାଛଡ଼ା କୋଷଜୀବକରେ ବିଭିନ୍ନ ଜୈବାଣୁ ଓ ଅଜୈବାଣୁଗୁଡ଼ିକ ଥାଆନ୍ତି ଯାହା ମେଟାବୋଲିଜିମରେ ସାହାଯ୍ୟ କରିଥାନ୍ତି ।

ଅଧିକାଂଶ ଜୀବକୋଷର ଆକାର ୧ରୁ ୧୦୦ ମାଇକ୍ରୋମିଟର ମଧ୍ଯରେ ରହୁଥିବାରୁ ସେଗୁଡ଼ିକ କେବଳ ଅଣୁବୀକ୍ଷଣ ଯନ୍ତ୍ର ସାହାଯ୍ୟରେ ଦେଖି ହୁଅନ୍ତି । କୋଷର ସଂଖ୍ଯାନୁୁଯାୟୀ ଜୀବମାନଙ୍କୁ (ଗୋଟିଏ କୋଷ ଥିବା) ଏକକୋଷୀ ଜୀବ ଏବଂ (ଏକାଧିକ କୋଷ ଥିବା) ବହୁକୋଷୀ ଜୀବ ଏହିଭଳି ଦୁଇ ଭାଗରେ ବିଭକ୍ତ କରାଯାଇଛି । ସାଧାରଣତଃ ଏକକୋଷୀ ଜୀବମାନଙ୍କୁ ଅଣୁଜୀବ ବୋଲି କୁହାଯାଏ ।

ପ୍ରାଣୀ ଓ ଉଦ୍ଭିଦ ମଧ୍ଯରେ କୋଷ ସଂଖ୍ଯା ଭିନ୍ନ ଭିନ୍ନ ଥାଏ । ଅନୁମାନ କରାଯାଇଛି ଯେ ମନୁଷ୍ଯ ଶରୀରରେ ପାଖାପାଖି  ୪୦ ପଦ୍ମ ବା ୪ ସାଗର (୪×୧୦୧୩) ସଂଖ୍ଯକ କୋଷ ରହିଛି ।

୧୬୬୫ ମସିହାରେ ରବର୍ଟ ହୁକ କୋଷର ଆବିଷ୍କାର କରିଥିଲେ ଏବଂ ଏଗୁଡିକୁ ସେ ସେଲ ବୋଲି ନାମିତ କରିଥିଲେ ।

## ଆଧାର
ଶ୍ରେଣୀ:କୋଷ ଜୀବବିଜ୍ଞାନ
ଶ୍ରେଣୀ:କୋଷ ବିଜ୍ଞାନ
ଶ୍ରେଣୀ:୧୬୬୫ର ବିଜ୍ଞାନ
ରାମେଶ୍ୱର ଠାକୁର

ରାମେଶ୍ୱର ଠାକୁର (୨୮ ଜୁଲାଇ ୧୯୨୭- ୧୫ ଜାନୁୟାରୀ ୨୦୧୫) ଜଣେ ବରିଷ୍ଠ ଭାରତୀୟ ଜାତୀୟ କଂଗ୍ରେସ ଦଳର ରାଜନେତା ତଥା ଭାରତର ପୂର୍ବତନ କେନ୍ଦ୍ରମନ୍ତ୍ରୀ ।  ସେ ଜଣେ ଚାର୍ଟାର୍ଡ ଆକାଉଣ୍ଟାଣ୍ଟ । ସେ ୧୯୬୬ରୁ ୧୯୬୭ ପର୍ଯ୍ୟନ୍ତ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆର ସଭାପତି ମଧ୍ୟ ଥିଲେ ।

## ପ୍ରାରମ୍ଭିକ ଜୀବନ 
ଠାକୁର ଝାଡଖଣ୍ଡର ଗୋଦଡା ଜିଲ୍ଲାର ଠାକୁର ଗାଙ୍ଗଟି ଗାଁରେ ଜନ୍ମଗ୍ରହଣ କରିଥିଲେ । ସେ ଭାରତ ଛାଡ଼ ଆନ୍ଦୋଳନରେ ଭାଗନେଇଥିଲେ । ସେ ନଭେମ୍ବର ୧୯୯୮ରୁ ନଭେମ୍ବର ୨୦୦୧ ପର୍ଯ୍ୟନ୍ତ ଏବଂ ପୁନର୍ବାର ନଭେମ୍ବର ୨୦୦୪ ପରେ ଭାରତ ସ୍କାଉଟ୍ସ ଏବଂ ଗାଇଡର ସଭାପତି ଭାବରେ କାର୍ଯ୍ୟ କରିଥିଲେ । 

ସେ ନର୍ମଦା ଠାକୁରଙ୍କୁ ବିବାହ କରିଥିଲେ ଏବଂ ସେମାନଙ୍କର ଦୁଇ ପୁଅ ଏବଂ ଦୁଇ ଝିଅ ଥିଲେ: ମ୍ରିଦୁଲା, ସଂଗୀତ, ସୁଶୀଲ ଏବଂ ଅନିଲ ଠାକୁର ।

୧୫ ଜାନୁଆରୀ ୨୦୧୫ରେ ଦିଲ୍ଲୀରେ ରାମେଶ୍ୱରଙ୍କ ଦେହାନ୍ତ ହୋଇଥିଲା ।

## ରାଜନୈତିକ ଜୀବନ 
ସେ ଭାରତ ଛାଡ଼଼ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ । ଏଥିପାଇଁ ସେ ସାନ୍ତାଳ ପ୍ରଗଣାର ରାଜ ମହଲ ପାହାଡରେ ପ୍ରାୟ ୬ ମାସ ପର୍ଯ୍ୟନ୍ତ ଭୂମିଗତ ହୋଇ ରହିଥିଲେ । ୧୯୪୬ ମସିହାରେ ତାଙ୍କୁ ଜାତୀୟ ଆନ୍ଦୋଳନ ସହ ଜଡ଼ିତ ଥିବା ଅଭିଯୋଗରେ ଗିରଫ କରାଯାଇ  କଲିକତାର ସେଣ୍ଟ୍ରାଲ ଜେଲ, ଡୁମଡୁମକୁ ପଠାଯାଇଥିଲା ।ସେ ଅଗଷ୍ଟ ୨୧, ୨୦୦୭ରେ କର୍ଣ୍ଣାଟକର ୧୫ ତମ ରାଜ୍ୟପାଳ ଭାବରେ ଶପଥ ଗ୍ରହଣ କରିଥିଲେ । ଜୁନ୍ ୨୪, ୨୦୦୯ରେ ରଜ୍ୟପାଳରୂପେ ତାଙ୍କ ଅବଶିଷ୍ଟ ସମୟ ପାଇଁ ତାଙ୍କୁ ମଧ୍ୟପ୍ରଦେଶର ରାଜ୍ୟପାଳରୂପେ ସ୍ଥାନାନ୍ତର କରାଯାଇଥିଲା ।  ସେ ୨୦୦୯ରୁ ୨୦୧୧ ପର୍ଯ୍ୟନ୍ତ ମଧ୍ୟପ୍ରଦେଶର ରାଜ୍ୟପାଳ ଏବଂ ୨୦୦୪ରୁ ୨୦୦୬ ପର୍ଯ୍ୟନ୍ତ ଓଡ଼ିଶାର ରାଜ୍ୟପାଳ, ୨୦୦୬ରୁ ୨୦୦୭ ପର୍ଯ୍ୟନ୍ତ ଆନ୍ଧ୍ରପ୍ରଦେଶର ରାଜ୍ୟପାଳ ଏବଂ ୨୦୦୭ରୁ ୨୦୦୯ ପର୍ଯ୍ୟନ୍ତ କର୍ଣ୍ଣାଟକର ରାଜ୍ୟପାଳ ଥିଲେ ।
## ବିଭିନ୍ନ ପଦପଦବୀ 
ଜୀବନକାଳ ମଧ୍ୟରେ ସେ ଅଳଂକୃତ କରିଥିବ କିଛି ପ୍ରମୁଖ ପଦପଦବୀ:
 
* ସଭାପତି-ଇନଷ୍ଟିଚ୍ୟୁଟ ଅଫ ଚାର୍ଟାରଡ ଆକାଉଣ୍ଟସ ଅଫ ଇଣ୍ଡିଆ (୧୯୬୬-୬୭)
* ଉପାଧ୍ୟକ୍ଷ-ଅଖିଳ ଭାରତୀୟ ସ୍କାଉଟ ଓ ଗାଇଡ (୧୯୮୯ରୁ)
* ଅଧ୍ୟକ୍ଷ-ଠାକୁର ଗବେଷଣା ଫାଉଣ୍ଡେସନ, ନୂଆ ଦିଲ୍ଲୀ
* ନିର୍ଦ୍ଦେଶକ-ପଞ୍ଜାବ ନ୍ୟାସନାଲ ବ୍ୟାଙ୍କ(୧୯୭୮-୮୨)
* ନିର୍ଦ୍ଦେଶକ-ପଞ୍ଜାବ, ହରିୟାନା ଓ ଦିଲ୍ଲୀ ଚମ୍ବର ଅଫ କମର୍ସ(୩ ବର୍ଷ)
* ସଭ୍ୟ-ବିହାର ରାଜ୍ୟ ଯୋଜନା ବୋର୍ଡ
* ସଭ୍ୟ-ଉତ୍ତର ପ୍ରଦେଶ ରାଜ୍ୟ ଯୋଜନା ବୋର୍ଡ
* ସଭ୍ୟ-କମିଟି ଅଫ୍ ପ୍ରିଭିଲେଜେସ୍, ରାଜ୍ୟ ସଭା(୧୯୮୬-୯୦)
* ସଭ୍ୟ-ପବ୍ଲିକ ଆକାଉଣ୍ଟସ କମିଟି (୧୯୮୬-୮୯)
* ସଂପାଦକ-ସଞ୍ଜୟ ଗାନ୍ଧୀ ମେମୋରିଆଲ ଟ୍ରଷ୍ଟ (୧୯୮୬ରୁ)

## ଆଧାର 
## ବାହାର ଆଧାର 
* ଓଡ଼ିଶାର ମାନ୍ୟବର ରାଜ୍ୟପାଳ ରାମେଶ୍ୱର ଠାକୁରଙ୍କ ସରକାରୀ ପ୍ରୋଫାଇଲ 

ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଓଡ଼ିଶାର ରାଜ୍ୟପାଳ
ପ୍ରଫୁଲ୍ଲ ମାଝୀ

**ପ୍ରଫୁଲ୍ଲ ମାଝୀ** (ଜନ୍ମ: ୧ ଫେବୃଆରୀ ୧୯୫୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୬ ଉପ ନିର୍ବାଚନର, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରଫୁଲ୍ଲ ମାଝୀ ୧୯୫୦ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଟବର ମାଝୀ ଓ ପତ୍ନୀଙ୍କ ନାମ ତ୍ରିବେଣୀ ମାଝୀ । ତାଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ବି.ଏସ୍. । ରାଜନୀତିଜ୍ଞ ଗଜଧର ମାଝୀ ତାଙ୍କର ଶଶୁର ।

## ରାଜନୈତିକ ଜୀବନ 
ପ୍ରଫୁଲ୍ଲ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଅଶୋକ କୁମାର ବଳ

**ଅଶୋକ କୁମାର ବଳ** (ଜନ୍ମ: ୧୯ ଜୁଲାଇ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ । ଅଶୋକ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ।

## ଜନ୍ମ, ପରିବାର ଓ ଶିକ୍ଷା 
ଅଶୋକ କୁମାର ବଳ ୧୯୬୩ ମସିହାର ଜୁଲାଇ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରହ୍ମାନନ୍ଦ ବଳ ଓ ପତ୍ନୀଙ୍କ ନାମ ସୁଧାଞ୍ଜଳି ବଳ । ତାଙ୍କର ଶିକ୍ଷାଗତ ଯୋଗ୍ୟାତା ବାଣିଜ୍ୟରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ ।

## ରାଜନୈତିକ ଜୀବନ 
ଅଶୋକ କୁମାର ବଳ ଓଡ଼ିଶା ରାଜନୀତିରେ ବିଜୁ ଜନତା ଦଳ କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । 

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଭବାନୀ ଶଙ୍କର ଭୋଇ

**ଭବାନୀ ଶଙ୍କର ଭୋଇ** (ଜନ୍ମ: ୨୫ ଅପ୍ରେଲ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଭବାନୀ ଶଙ୍କର ଭୋଇ ୧୯୮୦ ମସିହାର ଅପ୍ରେଲ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପରମେଶ୍ୱର ଭୋଇ ଓ ପତ୍ନୀଙ୍କ ନାମ ଲତିକା ସା । ତାଙ୍କର ଶିକ୍ଷାଗତ ଯୋଗ୍ୟତା +୨ ।

## ରାଜନୈତିକ ଜୀବନ 
ଭବାନୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଦ୍ୱିଆଜୋଭୋଜୀ

**ଦ୍ୱିଆଜୋଭୋଜୀ**ମାନେ ବାୟୁମଣ୍ଡଳସ୍ଥ ଯବକ୍ଷାରଜାନକୁ ବିବନ୍ଧନ କରି ଜୈବ-ବ୍ୟବହାରଯୋଗ୍ଯ ଆମୋନିଆରେ ପରିଣତ କରୁଥିବା ବ୍ଯାକ୍ଟେରୀଆ ଓ ଆର୍କିଆ ଅଟନ୍ତି।

ଦ୍ୱିଆଜୋଭୋଜୀମାନେ ବାହ୍ଯ ବିବନ୍ଧିତ-ଯବକ୍ଷାରଜାନ ଉତ୍ସର  ଅନୁପସ୍ଥିତିରେ ମଧ୍ଯ ବଢ଼ିପାରୁଥିବା ଅଣୁଜୀବ। ଉଦାହରଣ ସ୍ବରୂପ - ରାଇଜୋବୀୟ, *ଫ୍ରାଙ୍କିଆ* (ସହଜୀବୀତାରେ) ଓ *ଆଜୋସ୍ପିରିଲମ୍*। ସମସ୍ତ ଦ୍ୱିଆଜୋଭୋଜୀମାନେ ଲୌହ-ମୋଲିବ୍ଡେନମ୍ କିମ୍ବା ଲୌହ-ଭାନାଡିଅମ୍ ନାଇଟ୍ରୋଜେନେଜ-ତନ୍ତ୍ର ରଖିଥାନ୍ତି। *କ୍ଲେବ୍ସିଏଲା ନିମୋନ୍ଯେ* ଓ *ଆଜୋଟୋବ୍ଯାକ୍ଟର୍ ଭିନେଲାନ୍ଦି*ର ନାଇଟ୍ରୋଜେନେଜ-ତନ୍ତ୍ର ଉପରେ ଅଧିକ ଅଧ୍ଯୟନ କରାଯାଇଛି। ଏଗୁଡିକ ଶୀଘ୍ର ବୃଦ୍ଧି ପାଉଥିବାରୁ ଅଧିକ ବ୍ଯବହାର କରାଯାଏ।

## ନୈରୁକ୍ତ
ଦ୍ୱିଆଜୋଭୋଜୀ ଶବ୍ଦଟି ଦ୍ୱିଆଜୋ ("ଦ୍ୱି" = ଦୁଇଟି + "ଆଜୋ" = ଯବକ୍ଷାରଜାନ) ଅର୍ଥାତ୍ ଦ୍ବିଯବକ୍ଷାରଜାନ  N2 ତଥା **ଭୋଜୀ** ଅର୍ଥାତ୍ ଖାଉଥିବାରୁ ଆଣାଯାଇଛି।

## ଦ୍ୱିଆଜୋଭୋଜୀମାନଙ୍କ ପ୍ରକାରଭେଦ
ଦ୍ୱିଆଜୋଭୋଜୀମାନେ ବ୍ଯାକ୍ଟେରୀଆ ତଥା ଆର୍କିଆ ଶ୍ରେଣୀ ଅନ୍ତର୍ଭୁକ୍ତ। ଯବକ୍ଷାରଜାନ ବିବନ୍ଧନ କରିପାରୁଥିବା ଜାତି ମଧ୍ଯରେ ମଧ୍ଯ ଏପରି ଉପଜାତି ଅଛନ୍ତି ଯେ ବିବନ୍ଧନ କରିପାରନ୍ତି ନାହିଁ। ଯେତେବେଳେ ଯବକ୍ଷାରଜାନର ଅନ୍ୟ ଉତ୍ସ ଉପଲବ୍ଧ ଥାଏ, ସେତେବେଳେ ବିବନ୍ଧନ ବନ୍ଦ ହୋଇଯାଏ।

### ମୁକ୍ତ ଦ୍ୱିଆଜୋଭୋଜୀ
* ଅବାୟବ - ଏଗୁଡିକ ବାଧ୍ଯ ଅବାୟବ ଏବଂ ଯବକ୍ଷାରଜାନ ବିବନ୍ଧନ କରୁନଥିଲେ ମଧ୍ଯ ଅମ୍ଳଜାନ ସହି ପାରନ୍ତି ନାହିଁ। ସେମାନେ କମ୍ ଅମ୍ଳଜାନ ଥିବା ସ୍ଥାନମାନଙ୍କରେ ରହନ୍ତି, ଯଥା- ମାଟି ଓ ସଢୁଥିବା ପରିବା। ଉଦାହରଣ - *କ୍ଲୋଷ୍ଟ୍ରିଡିଅମ୍*। ସମୁଦ୍ର ଗଭୀରରେ ସଲ୍ଫେଟ ବିଜାରଣ କରୁଥିବା ବ୍ଯାକ୍ଟେରୀଆ (*ଦ୍ୱିସଲ୍ଫୋଭିବ୍ରିଓ*) ମହତ୍ବପୂର୍ଣ୍ଣ ଅଟନ୍ତି। *ମିଥାନୋକକସ* ପରି କିଛି ଆର୍କୀୟ ମିଥାନୋଜେନ କାଦୁଅ, ପ୍ରାଣୀର ଅନ୍ତ୍ରନଳୀ
*ଇଚ୍ଛାଧୀନ ଅବାୟବ - ଏହି ଜାତିଗୁଡିକର ଜୀବମାନେ ଅମ୍ଳଜାନ ଉପସ୍ଥିତି ତଥା ଅନୁପସ୍ଥିତି ଉଭୟରେ ବଢ଼ି ପାରନ୍ତିପାରନ୍ତି, କିନ୍ତୁ ଅବାୟବିକ ଉପାୟରେ ବିବନ୍ଧନ କରିଥାନ୍ତି। ଅନେକ ସମୟରେ ମୁକ୍ତ ଅମ୍ଳଜାନର ପରିମାଣ କମ୍ ରଖିବା ପାଇଁ ଏମାନେ ଶୀଘ୍ର ଶୀଘ୍ର ଅମ୍ଳଜାନ ଶ୍ୱସନ କରିଥାନ୍ତି। ଉଦାହରଣ - *କ୍ଲେବ୍ସିଏଲା ନିମୋନ୍ଯେ*, *ପେନିବାସିଲସ୍ ପୋଲିମିକ୍ସା*, *ବାସିଲସ୍ ମାକେରାନ୍ସ* ଓ *ଇଶ୍ଚେରିଚିଆ ଇଣ୍ଟର୍ମିଡିଆ* ଇତ୍ୟାଦି। ଅପରପକ୍ଷେ *ଟ୍ରାଇକୋଡେସ୍ମିଅମ୍* *ସିଆନୋଥେସେ* ଭଳି ପ୍ରଜାତି ମୁଖ୍ଯ ସାମୁଦ୍ରିକ ଯବକ୍ଷାରଜାନ ବିବନ୍ଧକ ଅଟନ୍ତି।
* ଅମ୍ଳଜାନ-ଅଜାୟକ ଆଲୋକ-ଶ୍ଳେଷୀ ବ୍ଯାକ୍ଟେରୀଆବ୍ଯାକ୍ଟେରୀଆ, ଆଲୋକ ସଂଶ୍ଳେଷଣ ପ୍ରକ୍ରିୟାରେ ଅମ୍ଳଜାନ ତିଆରି କରନ୍ତି ନାହିଁ। ଏଗୁଡ଼ିକର କେବଳ ଗୋଟିଏ ଫୋଟୋତନ୍ତ୍ର ରହିଥାଏ ଯାହା ଜଳ ଅଣୁକୁ ଭାଙ୍ଗି ପାରେ ନାହିଁ। ସୀମିତ ଯବକ୍ଷାରଜାନରେ ନାଇଟ୍ରୋଜେନେଜ ପ୍ରକାଶ ପାଏ। ସାଧାରଣତଃ ଏହି ପ୍ରକ୍ରିୟାଟି ଆମୋନିଅମଠାରୁ ଆସୁଥିବା ଋଣାତ୍ମକ-ପ୍ରତିପୁଷ୍ଟି ପ୍ରକ୍ରିୟାଦ୍ୱାରା ନିୟନ୍ତ୍ରିତ ହୁଏ। କିନ୍ତୁ ଯବକ୍ଷାରଜାନ N2 ଅନୁପସ୍ଥିତିରେ ଉପାଦାନଟି ତିଆରି ହୁଏ ନାହିଁ ଏବଂ H2 ଉପାଦାନଟି ଅବିରତ ତିଆରି ହେବାରେ ଲାଗିଥାଏ।

### ସହଜୀବୀ ଦ୍ୱିଆଜୋଭୋଜୀ
* ରାଇଜୋବୀୟ - ଏଗୁଡ଼ିକ ସାଧାରଣତଃ ଫାବାସି ପରିବାରର ଡାଲିଜାତୀୟ ଉଦ୍ଭିଦମାନଙ୍କ ସହ ସମ୍ପର୍କ ରଖିଥାନ୍ତି। ମୂଳ-ଗଣ୍ଠିରେ ଅମ୍ଳଜାନ ଲେଗ୍ହିମୋଗ୍ଲୋବିନ ସହ ବନ୍ଧା ହୋଇଥାଏ। କିନ୍ତୁ ଏହାର କାର୍ଯ୍ୟ ରାଇଜୋବୀୟଠାରୁ ଅନୁନ୍ନତ ଅଟେ।
* ସିଆନୋବ୍ଯାକ୍ଟେରିଆ - କିଛି କବକ ସହ ସହଜୀବୀ ସମ୍ବନ୍ଧ ସ୍ଥାପନ କରି ଲାଇକେନ ଗଠନ କରନ୍ତି ତଥା କିଛି ମର୍କାଣ୍ଟିଓଫାଇଟା ସହ, କିଛି ଫର୍ଣ୍ଣ ସହ ଏବଂ ଆଉ କିଛି ସିକାଡ ସହ ସହଜୀବୀତା କରନ୍ତି। ଏମାନେ ମୂଳ-ଗଣ୍ଠି ତିଆରି କରନ୍ତି ନାହିଁ। ଏକ ଜଳଫର୍ଣ୍ଣ, *ଆଜୋଲା* କୃଷିରେ ମହତ୍ବପୂର୍ଣ୍ଣ ଅଟେ କାରଣ ଏଥିରେ ଥିବା *ଆନାବେନା* ଧାନ ପାଇଁ ଏକ ମୁଖ୍ଯ ସବୁଜ ଖତ ଅଟେ।
* ପ୍ରାଣୀମାନଙ୍କ ସହ ସହଜୀବୀତା - ପ୍ରାଣୀମାନଙ୍କ ଅନ୍ତ୍ରନଳୀରେ ଅନେକ ଦ୍ୱିଆଜୋଭୋଜୀମାନେ ମିଳିଥିଲେ ମଧ୍ଯ, ଯବକ୍ଷାରଜାନ ବିବନ୍ଧନକୁ ଦବେଇବା ପାଇଁ ଯଥେଷ୍ଟ ପରିମାଣର. କମ୍ ଯବକ୍ଷାରଜାନ ଖାଉଥିବା ଉଇପୋକରେ ଥିବା ଦ୍ୱିଆଜୋଭୋଜୀମାନେ କିଛି ଯବକ୍ଷାରଜାନ ବିବନ୍ଧନ କରିପାରନ୍ତି, କିନ୍ତୁ ଉଇପୋକର ବିବନ୍ଧିତ ଯବକ୍ଷାରଜାନ ଯୋଗଦାନ ଖୁବ୍ ନ୍ଯୁନ ଅଟେ। ଶିପ୍ୱର୍ମ ଗୋଟିଏ ମାତ୍ର ଜାତି ଯିଏ ତାଙ୍କର ପୁଣ୍ଟାର ସହଜୀବୀଙ୍କଠାରୁ ଲାଭ ନେଇପାରେ।

## ମହତ୍ତ୍ୱ
ସିଆନୋବ୍ଯାକ୍ଟେରିଆଙ୍କୁ ଛାଡ଼ି ଦେଲେ, ମୁକ୍ତ ଦ୍ୱିଆଜୋଭୋଜୀମାନଙ୍କ ତୁଳନାରେ ସଂଘୀୟ ଦ୍ୱିଆଜୋଭୋଜୀମାନେ ଅଧିକ ଯବକ୍ଷାରଜାନ ବିବନ୍ଧନ କରିଥାନ୍ତି।

## ଆଧାର
ଅଙ୍ଗତନ୍ତ୍ର

thumb|352x352_ପିକସେଲ|
**ଅଙ୍ଗ ତନ୍ତ୍ର,** ଅଙ୍ଗମାନଙ୍କର ଏକ ସମାହାର ଅଟେ ଯାହାକି ଏକ ବା ଏକାଧିକ କାର୍ଯ୍ୟ କରିବା ପାଇଁ ଏକ ଜୈବ-ପ୍ରଣାଳୀ ଗଠନ କରି ଏକତ୍ର କାର୍ଯ୍ୟ କରେ | ପ୍ରତ୍ୟେକ ଅଙ୍ଗ ଶରୀରରେ ଏକ ନିର୍ଦ୍ଦିଷ୍ଟ କାର୍ଯ୍ୟ କରିଥାଏ, ଏବଂ ବିଭିନ୍ନ ଟିସୁଦ୍ୱାରା ଗଠିତ ହୋଇଥାଏ |

## ଅଙ୍ଗତନ୍ତ୍ର ଏବଂ ସେମାନଙ୍କର କାର୍ଯ୍ୟ
ମନୁଷ୍ୟ ଶରୀରରେ ଏଗାରଟି ନିର୍ଦ୍ଦିଷ୍ଟ ଅଙ୍ଗ  ଅଛି । ଅନ୍ୟ ପ୍ରାଣୀମାନଙ୍କର ସମାନ ଅଙ୍ଗତନ୍ତ୍ର ଅଛି, ଯଦିଓ ସରଳ ପ୍ରାଣୀମାନଙ୍କର ଅଙ୍ଗତନ୍ତ୍ରରେ ଅଙ୍ଗ କିମ୍ବା ଅଙ୍ଗତନ୍ତ୍ର ସଂଖ୍ଯା କମ୍ ଥାଇପାରେ। ଉଦ୍ଭିଦଗୁଡିକର ମଧ୍ୟ ଅଙ୍ଗ ଅଛି, ଯେପରିକି ଫୁଲ, ପତ୍ର। 

ଶ୍ରେଣୀ:ଚିକିତ୍ସା ବିଜ୍ଞାନ
ନିତ୍ୟାନନ୍ଦ ନାୟକ

**ନିତ୍ୟାନନ୍ଦ ନାୟକ** (ଜନ୍ମ: ୧୨ ଅଗଷ୍ଟ ୧୯୪୦),
ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି । ୧୯୯୧ ମସିହାରେ ସେ ନିଜ କବିତା ପୁସ୍ତକ *ଭୋର ଆକାଶ* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସେ *ବିଷୁବ ପୁରସ୍କାର* (୨୦୧୩) ଓ ଶାରଳା ପୁରସ୍କାର (୨୦୨୦) ମଧ୍ୟ ଲାଭ କରିଛନ୍ତି । ବୃତ୍ତିରେ ସେ ଥିଲେ ଜଣେ ଇଂରାଜୀ ଅଧ୍ୟାପକ । 

ନିତ୍ୟାନନ୍ଦ ଭଦ୍ରକ ଜିଲ୍ଲାର ବାସୁଦେବପୁର ଅନ୍ତର୍ଗତ ଗୁଆଗଡ଼ିଆ ଗ୍ରାମରେ ଜନ୍ମଗ୍ରହଣ କରିଥିଲେ । ୧୯୬୭ ଝଙ୍କାର ପତ୍ରିକାରେ ତାଙ୍କର ପ୍ରଥମ କବିତା ପ୍ରକାଶିତ ହୋଇଥିଲା । ୩୬ ବର୍ଷ ଅଧ୍ୟାପନା ବୃତ୍ତିରେ ରହି, ସେ ୨୦୦୦ ମସିହାରେ ସେ ସ୍ୱାମୀ ବିବେକାନନ୍ଦ ସ୍ମାରକୀ ମହାବିଦ୍ୟାଳୟରୁ ଅବସର ଗ୍ରହଣ କରିଥିଲେ ।

## ରଚନାବଳୀ 
* ବିଦୀର୍ଣ୍ଣ ମରାଳ (୧୯୭୬)
* ତ୍ରସ୍ତ ପଦ୍ମାସନ (୧୯୮୩) 
* ଭୋର ଆକାଶ (୧୯୮୯)
* କନ୍ୟାକୁମାରୀ (୧୯୯୯)
* ଫେରିବାବେଳ (୨୦୦୪)
* ପାନ୍ଥଶାଳା (୨୦୦୯)
* କେବଳ ଅନାମିକା (୨୦୧୧)
* ଯେଝା ଯେଝା ବାଟରେ (୨୦୧୩)
* ସେତେବେଳକୁ ନଥିବ (୨୦୧୭)
* ସେତେବେଳକୁ ନଥିବି (୨୦୧୭, ଫ୍ରେଣ୍ଡସ ପବ୍ଲିସର୍ସ)
* ଭୋର ଆକାଶ (୧୯୮୯) 

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର- ୧୯୯୧ (ଭୋର ଆକାଶ)
* ଶାରଳା ପୁରସ୍କାର- ୨୦୨୦ ( ସେତେବେଳକୁ ନଥିବି )
* ବିଷୁବ ପୁରସ୍କାର- ୨୦୧୩
* ଭାନୁଜୀ ରାଓ ସ୍ମାରକୀ ପୁରସ୍କାର - ୨୦୧୩
* ଗଙ୍ଗାଧର ମେହେର କବିତା ସମ୍ମାନ- ୨୦୧୨
## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଶାରଳା ପୁରସ୍କାର ବିଜେତା
ଶ୍ରେଣୀ:ବିଷୁବ ପୁରସ୍କାର ସମ୍ମାନିତ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଲୋକ
ଭୂପେନ ହଜାରିକା

thumb|ଭୂପେନ ହଜାରିକା
ଆସାମରେ ଜନ୍ମିତ ଭୁପେନ ହଜାରିକା ଜଣେ ଭାରତୀୟ ପ୍ରଚ୍ଛଦପଟ ଗାୟକ, ଗୀତିକାର, ସଂଗୀତଜ୍ଞ, କବି ତଥା ଚଳଚ୍ଚିତ୍ର ନିର୍ମାତା ଥିଲେ । ମୁଖ୍ୟତଃ ଆସାମ ଭାଷାରେ ତାଙ୍କଦ୍ୱାରା ଲିଖିତ ଗୀତଗୁଡିକ ମାନବିକତା ଏବଂ ସର୍ବଭାରତୀୟ ଭାତୃଭାବ ନିମନ୍ତେ ଜଣାଶୁଣା । ତାଙ୍କର ଏହି ଗୀତଗୁଡିକ ଅନେକ ଭାଷାରେ,ବିଶେଷତଃ ବଙ୍ଗଳା ଏବଂ ହିନ୍ଦୀରେ ଅନୁବାଦ ଏବଂ ଗାନ କରାଯାଇଛି । ସାମ୍ପ୍ରଦାୟିକ ବନ୍ଧୁତା, ସର୍ବଭାରତୀୟ ନ୍ୟାୟ ଏବଂ ସମବେଦନା ଉପରେ ଆଧାରିତ ତାଙ୍କର ଗୀତଗୁଡ଼ିକ ଆସାମ (ଭାରତ), ପଶ୍ଚିମବଙ୍ଗ ଏବଂ ବାଂଲାଦେଶର ଲୋକମାନଙ୍କ ମଧ୍ୟରେ ବିଶେଷ ଲୋକପ୍ରିୟ | ସେ ଆସାମ ଏବଂ ଉତ୍ତର ପୂର୍ବ ଭାରତର ସଂସ୍କୃତି ଏବଂ ଲୋକ ସଂଗୀତକୁ ଜାତୀୟ ସ୍ତରରେ ହିନ୍ଦୀ ସିନେମା ମାଧ୍ୟମରେ ପରିଚିତ କରାଇଥିଲେ । ସେ ୧୯୭୫ରେ ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶନା ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର, ସଂଗୀତ ନାଟକ ଏକାଡେମୀ ପୁରସ୍କାର (୧୯୮୭), ପଦ୍ମଶ୍ରୀ (୧୯୭୭), ପଦ୍ମଭୂଷଣ (୨୦୦୧), ଏବଂ ଦାଦା ସାହେବ ଫାଲକେ ପୁରସ୍କାର (୧୯୯୨) ପାଇଥିଲେ | ତାଙ୍କୁ ୨୦୧୨ ମସିହାରେ ଭାରତର ଦ୍ୱିତୀୟ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଭୂଷଣ, ଏବଂ ଭାରତର ସର୍ବୋଚ୍ଚ ନାଗରିକ ପୁରସ୍କାର ଭାରତ ରତ୍ନ ପ୍ରଦାନ କରାଯାଇଥିଲା । ହଜାରିକା ଡିସେମ୍ବର ୧୯୯୮ରୁ ଡିସେମ୍ବର ୨୦୦୩ ପର୍ଯ୍ୟନ୍ତ "ସଂଗୀତ ନାଟକ ଏକାଡେମୀ"ର ଅଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଥିଲେ ।
## ବ୍ୟକ୍ତିଗତ ଜୀବନ 
ଜଣେ ସଂଗୀତଜ୍ଞ ଭାବରେ ଖ୍ୟାତି ଅର୍ଜନ କରିଥିବା ହଜାରିକା, ୮ ସେପ୍ଟେମ୍ବର ୧୯୨୬ରେ ଆସାମର ସାଦିଆରେ ପିତା ନୀଳକଣ୍ଠ ଏବଂ ମାତା ଶାନ୍ତିପ୍ରିୟା ହାଜାରିକାଙ୍କ ଜ୍ୟେଷ୍ଠପୁତ୍ର ଭାବେ ଜନ୍ମଗ୍ରହଣ କରିଥିଲେ । ତାଙ୍କ ପିତା ମୂଳତଃ ଶିଭସାଗର ଜିଲ୍ଲାର ଏକ ସହର ନାଜିରାର ବାସିନ୍ଦା ଥିଲେ । ଦଶ ପିଲାଙ୍କ ମଧ୍ୟରୁ ବଡ଼, ଭୁପେନ ହାଜାରିକା (ତଥା ତାଙ୍କ ଭାଇଭଉଣୀମାନେ) ତାଙ୍କ ମା’ଙ୍କ ସଂଗୀତ ପ୍ରଭାବରେ ପ୍ରଭାବିତ ହୋଇଥିଲେ । ଫଳରେ ସେ ଆସାମର ପାରମ୍ପାରିକ ସଙ୍ଗୀତ ଶିକ୍ଷା କରିବା ଅବସର ସେ ଲାଭ କରିଥିଲେ । ତାଙ୍କ ପିତା ୧୯୨୯ ମସିହାରେ ଆଉକିଛି ଭଲ ଜୀବିକା ସନ୍ଧନରେ ଗୁଆହାଟିର ଭରାଲୁମୁଖ ଅଞ୍ଚଳକୁ ଚାଲିଆସିଥିଲେ । ସେଠାରେ ଭୁପେନ ହଜାରିକା ତାଙ୍କର ବାଲ୍ୟକାଳ ବିତାଇଥିଲେ । ପୁଣି ଜୀବିକା ସନ୍ଧାନ କରୁ କରୁ ୧୯୩୨ ମସିହାରେ ତାଙ୍କ ପିତା ଧୁବ୍ରି ଏବଂ ୧୯୩୫ରେ ତେଜପୁରକୁ ଚାଲିଗଲେ । ତେଜପୁରରେ ଭୁପେନ ହଜାରିକାଙ୍କୁ ଯେତେବେଳେ ୧୦ ବର୍ଷ ବୟସ, ଏକ ସାଧାରଣ କାର୍ଯ୍ୟକ୍ରମରେ ତାଙ୍କ ମାଆଙ୍କଦ୍ୱାରା ଶିଖାଯାଇଥିବା ଏକ ବୋର୍ଗିତ (ଶ୍ରୀମନ୍ତ ଶଙ୍କରଦେବ ଏବଂ ଶ୍ରୀ ଶ୍ରୀ ମାଧବଦେବଙ୍କଦ୍ୱାରା ଲିଖିତ ପାରମ୍ପାରିକ ଶାସ୍ତ୍ରୀୟ ଆସାମୀୟ ଭକ୍ତି ଗୀତ) ଗାନ କଲାବେଳେ ଜ୍ୟୋତିପ୍ରସାଦ ଅଗ୍ରୱାଲା, ଆସାମର ଗୀତିକାର, ନାଟ୍ୟକାର ତଥା ପ୍ରଥମ ଆସାମର ଚଳଚ୍ଚିତ୍ର ନିର୍ମାତା ତଥା ଆସାମର ଜଣାଶୁଣା କଳାକାର ତଥା ବିପ୍ଳବୀ କବି ବିଷ୍ଣୁ ପ୍ରସାଦ ରାଧାଙ୍କଦ୍ୱାରା ଭୁପେନଙ୍କ ପ୍ରତିଭା ଆବିଷ୍କୃତ ହୋଇଥିଲା ।
## ସିନେମା ଜଗତକୁ ଅବଦାନ 
ସେ ତାଙ୍କ ମାତୃଭାଷା ଆସାମ ବ୍ୟତୀତ ବଙ୍ଗଳା ଏବଂ ହିନ୍ଦୀ ସମେତ ଅନ୍ୟାନ୍ୟ ଭାଷାରେ ମଧ୍ୟ ଅନେକ ଗୀତ ଗାଇଛନ୍ତି । ତାଙ୍କର ଗୀତ ଏବଂ ରଚନାଗୁଡ଼ିକର ସମାହାରକୁ ଆସାମରେ ଭୁପେନ୍ଦ୍ର ସଂଗୀତ କୁହାଯାଏ । ଆସାମର ଚଳଚ୍ଚିତ୍ର ଶିଳ୍ପରେ ଜଣେ ଅଗ୍ରଦୂତ ଭାବରେ ଶ୍ରୀ ଭୁପେନ ହାଜାରିକା ଆସାମ ସିନେମାକୁ ବିଶ୍ୱ ମାନଚିତ୍ରରେ ଆଣିବାରେ ସାହାଯ୍ୟ କରିଛନ୍ତି । ସେ ସିନେମା ଏବଂ ସଙ୍ଗୀତର ମାଧ୍ୟମ ମାଧ୍ୟମରେ ସମସ୍ତ ଉତ୍ତର-ପୂର୍ବ ରାଜ୍ୟକୁ ସଫଳତାର ସହ ଯୋଡିଛନ୍ତି । ସେ ଆସାମର ଲୋକପ୍ରିୟ ମାସିକ ପତ୍ରିକା "ଅମର ପ୍ରତିନିଧି" ଏବଂ "ପ୍ରତିଧ୍ୱନୀ"ର ସମ୍ପାଦକ ମଧ୍ୟ ରହିଥିଲେ ।

## ଆଧାର 
ଶ୍ରେଣୀ:ଭାରତ ରତ୍ନ ସମ୍ମାନିତ
ବିଶ୍ୱ ଦୃଷ୍ଟି ଦିବସ

**ବିଶ୍ୱ ଦୃଷ୍ଟି ଦିବସ** ପ୍ରତିବର୍ଷ ଡିସେମ୍ବର ମାସର ଦ୍ୱୀତିୟ ଗୁରୁବାର ଦିନ ବିଶ୍ୱ ସାରା ପାଳିତ ହୁଏ । ଚକ୍ଷୁ ରୋଗ ଓ ଦୃଷ୍ଟିଶକ୍ତିଜନିତ ସମସ୍ୟାର ପ୍ରତିରୋଧ ତଥା ପ୍ରତିକାର ପାଇଁ ବିଶ୍ୱବାସୀଙ୍କ ମଧ୍ୟରେ  ଜନ ସଚେତନତା ସୃଷ୍ଟି କରିବା ଏହାର ଉଦ୍ଦେଶ୍ୟ । ବିଶ୍ୱ ଦୃଷ୍ଟି ଦିବସ ଦୃଷ୍ଟିହୀନତା ରୋକିବା ପ୍ରୟାସକୁ ଉତ୍ସାହିତ କରିବାର ଗୁରୁତ୍ୱକୁ ଦର୍ଶାଏ । ଭାରତ ପରିପ୍ରେକ୍ଷୀରେ ଶତକଡା ଅଶୀଭାଗ ଅନ୍ଧତ୍ୱକୁ ଏଡାଯାଇପାରିବା ସମସ୍ୟା ମଧ୍ୟରୁ (ପ୍ରତିରୋଧଯୋଗ୍ୟ ଏବଂ/କିମ୍ବା ଚିକିତ୍ସା ଯୋଗ୍ୟ); ୫ ଜଣଙ୍କ ମଧ୍ୟରୁ ୪ ଜଣଙ୍କର ଦୃଷ୍ଟିହୀନତା ଚିକିତ୍ସାଦ୍ୱାରା ଭଲ କରାଯାଇପାରେ । "ବିଶ୍ୱ ଦୃଷ୍ଟି ଦିବସ" ଏକ ମାଧ୍ୟମ ଯାହାଦ୍ୱାରା ବ୍ୟକ୍ତିବିଶେଷ ତଥା ସମ୍ପ୍ରଦାୟଙ୍କୁ ଦୃଷ୍ଟିହୀନତା ଦୂରକରିବା ଏବଂ ଦୃଷ୍ଟିହୀନତାକୁ ଏଡାଇବା ପାଇଁ ବିଭିନ୍ନ ପ୍ରତିଷେଧକ ପଦକ୍ଷେପ ଆରମ୍ଭ କରିବାକୁ ଏକ ପ୍ଲାଟଫର୍ମ ମିଳିଥାଏ ।

## ଇତିହାସ 
ପ୍ରଥମ ଥର ପାଇଁ ୨୦୦୦ ମସିହାରେ ଲାୟନସ କ୍ଳବ ଇଣ୍ଟର ନ୍ୟାସନାଲର "SightFirstCampaign" ନାମକ ଏକ କାର୍ଯ୍ୟକ୍ରମ ମାଧ୍ୟମରେଏହି ପ୍ରୟାସ କରାଯାଇଥିଲା ।

## ପାଳନ 
ଏହି ଦିବସ ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଜରିଆରେ ଦୃଷ୍ଟିଶକ୍ତିର ଉପାଦେୟତା ସହ ଦୃଷ୍ଟିହୀନତା ଦୂର କରିବା ସଂପର୍କିତ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ଶିବିର, ଶୋଭାଯାତ୍ରା, ଆଲୋଚନାଚକ୍ର ଇତ୍ୟାଦିର ଆୟୋଜନ କରାଯାଏ ।

## ଆଧାର 
## ବାହାର ଆଧାର 
ଶ୍ରେଣୀ: ଅକ୍ଟୋବର ମାସର ପାଳିତ ଦିବସ
ଅଙ୍ଗ

**ଅଙ୍ଗ**, ଜୀବଶରୀରର ସମକାର୍ଯ୍ୟ-ବିଶିଷ୍ଟ ଟିସୁମାନଙ୍କର ସମାହୀରକୁ ବୁଝାଏ। ଉଭୟ ଉଦ୍ଭିଦ ଓ ପ୍ରାଣୀ ଜୀବନ, ଶରୀରରେ ଥିବା ବିଭିନ୍ନ ଅଙ୍ଗତନ୍ତ୍ରର ଅଙ୍ଗମାନଙ୍କ ଉପରେ ନିର୍ଭର କରିଥାଏ।

ଏକ ପ୍ରଦତ୍ତ ଅଙ୍ଗର ଟିସୁକୁ ସାଧାରଣତଃ ନିମ୍ନୋକ୍ତ ଭାବରେ ବର୍ଗୀକରଣ କରାଯାଇ ପାରେ; ଯଥା-
(କ) ପାରେନ୍କାଇମା, ଏକ ଟିସୁ ଯାହା ଦତ୍ତ ଅଙ୍ଗର ନିର୍ଦିଷ୍ଟ କାର୍ଯ୍ୟ ପାଇଁ ବିକଶିତ ଅଥବା ଉକ୍ତ କାର୍ଯ୍ୟ ପାଇଁ ବିକଶିତ ଅଙ୍ଗର ପ୍ରାକ୍-ରୂପ;ଏବଂ
(ଖ) ଷ୍ଟ୍ରୋମା, ଯାହାର କାର୍ଯ୍ୟ ସହଯୋଗ, ସଂଯୋଗ ତଥା ଅନ୍ଯାନ୍ଯ ଆବଶ୍ୟକ କାର୍ଯ୍ୟ ଅଟେ। ଉଦାହରଣ ସ୍ବରୂପ- ଏକ ଗ୍ରନ୍ଥିରେ, ପାରେନ୍କାଇମା ହର୍ମୋନ୍ ତିଆରି କରେ ଏବଂ ଏଥିରେ ଥିବା ସ୍ନାୟୁ ଯାହା ସ୍ନାୟବିକ ଆବେଗ ବହନ କରେ, ରକ୍ତନଳୀ ଯାହା ପାରେନ୍କାଇମାରେ ରକ୍ତ ସଞ୍ଚାରଣ ଓ ପାରେନ୍କାଇମାର କୋଷର ବର୍ଜ୍ଯବସ୍ତୁ ନିଷ୍କାସନରେ କରେ ତଥା ଅନ୍ଯାନ୍ଯ ସଂଯୋଗୀ ଟିସୁ ଯାହା ଏହି ଗ୍ରନ୍ଥିକୁ ସୁରକ୍ଷା ତଥା ଦେହରେ ଲାଗି ରଖିଥାଏ, ଇତ୍ୟାଦିକୁ ଏକ ଶବ୍ଦରେ ଷ୍ଟ୍ରୋମା କୁହାଯାଏ। ସାଧାରଣତଃ ଅଙ୍ଗର ମୁଖ୍ଯ ଟିସୁ ଗୋଟିଏ ବୀଜସ୍ତରରୁ ସୃଷ୍ଟି ହୋଇଥାଏ। କାର୍ଯ୍ୟଭିତ୍ତିକ-ସଦୃଶ-ଅଙ୍ଗଗୁଡ଼ିକ ମିଶି ଅଙ୍ଗତନ୍ତ୍ର ଗଠନ କରିଥାନ୍ତି। ଅଧିକାଂଶ ବହୁକୋଷୀ ଜୀବମାନଙ୍କ ଶରୀରରେ ଅଙ୍ଗ ରହିଥାଏ। ବ୍ଯାକ୍ଟେରୀଆ ପରି ଏକକୋଷୀ ଜୀବମାନଙ୍କ କୋଷରେ ଅଙ୍ଗ ସଦୃଶ କୋଷାଙ୍ଗ ରହିଥାଏ। ଭଦ୍ଭିଦରେ ତିନୋଟି ମୁଖ୍ଯ ଅଙ୍ଗ ଥାଏ।ମୁତ୍ରାଶୟ, ପାକସ୍ଥଳୀ ତଥା ଅନ୍ତ୍ରନଳୀ ଭଳି ଅଙ୍ଗ ଗହ୍ୱର ବିଶିଷ୍ଟ।

ମନୁଷ୍ୟ ଶରୀରରେ ୭୯ଟି ଅଙ୍ଗ ଅଛି ବୋଲି କୁହାଯାଇଛି।

## ଗଠନ
### ଟିସୁ
ଜୀବବିଜ୍ଞାନରେ ଟିସୁ, କୋଷ ଏବଂ ଅଙ୍ଗମାନଙ୍କ ମଧ୍ଯରେ ଥିବା ଏକ ଗାଠନିକ ସ୍ତର । ସଦୃଶ କୋଷ ଏବଂ ଏମାନଙ୍କ ବହିର୍ଦ୍ଦେଶସ୍ଥ ମାଟ୍ରିକ୍ସକୁ ନେଇ ଟିସୁ ଗଠିତ ହୋଇଥାଏ । ଏକାଧିକ କାର୍ଯ୍ୟକ୍ଷମ ଟିସୁକୁ ନେଇ ଅଙ୍ଗ ଗଠିତ ।

ମନୁଷ୍ଯ ତଥା ପ୍ରାଣୀମାନଙ୍କ ଟିସୁ ଗବେଷଣାକୁ ହିଷ୍ଟୋଶାସ୍ତ୍ର ଏବଂ ରୋଗ ସମ୍ବନ୍ଧୀୟ ଟିସୁ ଗବେଷଣାକୁ ହିଷ୍ଟୋପାଥୋଶାସ୍ତ୍ର ବୋଲି କୁହାଯାଏ । ଉଦ୍ଭିଦ ପାଇଁ ଏହି ଶିକ୍ଷାଟି ଉଦ୍ଭିଦ ବହିର୍ବିଜ୍ଞାନ କୁହାଯାଏ ।

## ଆଧାର